کاردۆخ : کۆبانێ ، پەشێو و بیرازێک . – WTARIKURD\nعەبدوڵا پەشێو پەیامێکی سەبارەت بە کۆبانێ لە ١٣/١٠/٢٠١٤ بڵاو کردوەتەوە بە ناوی مانیفێستی کۆبانێ کە دەقەکەی لە لایەن ماڵپەڕی ڕووداو http://rudaw.net/sorani/culture/131020142 خراوەتە بەر چاوی گشتی. پەیامەکەی بە ڕواڵەت لۆ خەمخۆری کۆبانێ یە کە وادیارە ئەویش وەک زوربەمان کەوتبێتە ژێر کارتێکردنی خانمە پێشمەرگەکانی کورد لە کۆبانێ. ئەو ئەمجارەش وەک هەموو جارێکی تر ئەم هەلەی قوزتوەتەوە و بە زمانە شڕە تایبەتیەکەی خۆی ژاری خۆی ئەڕێژێ و ئەمجارە ئیتر تەنیا هێزو کەسایەتیە سیاسییەکانی باشووور نین کە ئەیانداتە بەر پەلامار بەڵکو لە بەڕەی خۆی زۆر زیاتر پای داکێشاوە و مێژووەکەشمانی سووک و پووچ کردوەتەوە کە ناکرێ لێی بێدەنگ بین و پێویستی بە بیراز کردنێکی باش و شیاو هەیە .\nپەشێو ئەمجارە ئیتر داویە لە بن کوولەکەکە و کاری ڕاس نەبێت هیچی بە کورد و مێژووی کوردەوە نەهێشتوە و کۆبانێ و پێشمەرگەکانی لە مێژووی کورد دائەبڕێ و وەک دیاردەیەکی سەردەم کە بۆخۆشی نازانێت لە کوێوە سەری هەڵداوە، بە خەڵک ئەناسێنێ و هەر بەمەشەوە نەوەستاوە و ئێژی ئەمانە لە ڕەگەز و تێرەیەکی ترن وەک بێژی جیاواز لە هینی کوردن. نا، پەشێو ئەفەندی، ئەو کوڕ و کیژە جەنگاوەرانەی کۆبانێ نەوەی کوردن و ئەوەی کە ئازایەتی و نەبەردی و بەرخۆدانیان بوەتە جێگەی شانازی و ئافەرینی هەموو جیهان بە کوردیشەوە، هەر لەم ڕاستیەوە سەرچاوە ئەگرێ نەک هیچ شتێکی تر. چەند بەستە و لاوک و بەیتان لۆ لەهەنگێن کۆبانێ بهۆنرێتەوە و بە شان وباڵی ئەوان هێماێن بوێری و جەنگاوەری مرۆڤی کورد نەخاسما خانمەکانمان، هەڵبدرێت هێشتا کەمە لە ئاست ئاکاری پێشمەرگانەیان. بەڵام کێ ئەوە بە ڕەوا ئەزانێ و کەی ڕەوا وڕاستە کە پەشێوئاسایی و بەوپەڕی ناڕەسەنایەتیەوە تەوس و تەشەر لە قەڵای دمدم و قارەمانانی کورد بدرێت.\nوادیارە پەشێو ئاگای لەو کوردانە نیە کە عەباسی ستەمگەری سەفەویی لە خۆراسان نیشتەجێی کردوون و ئێستاش پاش ئەوندە سەد ساڵە ، کوردستانێکی بچووکی خۆیان پاراستوە و هەستی نەتەوەییان لە پەشێو پترە. خواهەڵناگرێ کە پەشێو بەو شێوە سپڵانە (بابەتە وشەی پەشێوانە) سووکایەتی بەو خەڵکە ڕەسەنەی کورد بکات و تاقمێکی نەزان و نەشارەەزا و پفدراویش حەلەلەی لێ بکەن. پەشێو ئەبێ کوڵکەی لە ئاشا سپی کردبی ( دیسان زار و فەرهەنگی پەشێوانە) و بازرگانی سیاسی سووک و چرووک بە وشە و پەیڤی کوردیەوە ، بیخاتە ئەو سەرچڵی و هەڵپەوە ، ئەگینا کێ هەیە کە نەزانێ ، بەلانی کەمەوە لە بەیتی دمدمەوە ، کە دمدمیان خۆیان نەدا بەدەستەوە و خوا ئەیزانێ کە سەدان ئافرەتی کورد ” لە شاخی هەزار بە هەزارەوە خۆیان هەڵداشتە شیو و دۆڵی تووناوتوون و خۆیان هەپروون بە هەپروون ئەکرد لە بەر ئەوەی نەکەونە دەستی “داعشانی” سەفەوییەوە”. کورد لە لایەک دەقی بەیتی دمدم و بەرهەمی ئارەب شەمۆ لە مەڕ دمدم هەیە و بێ لە چێژ و زاخاوی مێشک و دەروون، وانەی بەرخۆدان و کوردایەتی کوردانەی لێ فێر ئەبین و لەم لاشەوە ئەوەتا پەشێو دمدمان لێ ئەکاتە ” ڕابردووی پڕ لە شەرمەزاری “. دەبا خەڵکی نەدۆڕاوی کورد خۆیان دادوەر بن و بزانن کە پەشێو چۆن چۆناهی بێ ڕێزی بە گیانی پیرۆزی دمدم و شەهیدەکانی ئەکات. هەڵدێرگە و چەواشەکاری ئەو ئەفەندیە بەلایەک، ئەوە شانۆی دمدم بوو کە پەرییەکانی مەلکێ تاووس لە شنگال ژیانیانەوە و دیسان هەر هەمان شانۆی دمدم ە کە لە کۆبانێ ئەژیێتەوە و ئەمجارەش خانمە ئازیز و ئازاکانی کۆبانێ لە سەر شانۆن .\nمەیتەری ئاستانەی لووسکەی مەغوول، ناتۆرەیەکە کە تەنیا لە پەشێوی نەخۆش ئەوەشێتەوە بیداتە پاڵ مێژووی کورد و نەتەوەی کورد بە گشتی. وتەیەکی ئاوەها قیزەوەن و دوور لە هەر داب و نەریت و ڕەوشتی مرۆڤانە و بێ ڕەوشتانە، دەرهاوێشتەی مێشکێکی نەخۆش وەک هینی پەشێوە و هیچ هەڵ ناگرێ. شیاوی ئەوەیە کە لێی گەرێی تاوەکو لە ناو زەلکاوی چەواشەکاریدا پەنگ بخواتەوە و بڕزێ. پەشیو ئەگەر یەک تۆزکال هەستی مێرخاسی کوردانەی تێدا مابا ئەوە ئیتر ئەو چەشنە دەم شڕییەی لە بەرانبەر شێرە ژنانی جەنگاوەری کۆبانێ دەرنەئەبڕی وڕێزیانی نەدەشکاند بە تایبەت بۆ ئەو کە ئەزموونی ژیان لە ئاستانەی مسکۆ وخێوەت و ڕەەشماڵەکەی قەزافی وەک شاعێری ناوداری کورد هەیە.\nقازی محەمەد بە گفتولفتی شیرین یان ناشیرینی شا تڕحێوەکە ئێران نەچووە بە پیر سپای داگیرکەرەوە و سێدارەی چوارچرا. وەک لە مێژووی کوردا تۆمارکراوە ، قازی تەنیا بۆ مەبەستی پاراستنی خەڵکەکەی ئەو کارەی کردوە و گومانی لە کوشتنی خویشی نەبووە. خەڵک و بە تایبەت جیلی نوێ بۆی هەیە لە ڕاست یان ناڕاستی ئەو هەڵوێستەی قازی بکۆڵیتەوە بەڵام بە دڵنیاییەوە کەس بۆی نیە پەشێوئاسایی مێژوەکە چەواشە بکاتەوە و بۆ مەبەستی بازرگانی سیاسی ئەو سووکایەتیە بە قازی محەمەد بکات. پەشێو و لایەنگرانی با جارێکی تر چاوێك بە دوا ئامۆژگاری سەرەمەرگێ قازی بخشێننەوە و بیرێک لە بێ ڕێزی مامۆستا گەورەکەی کوردایەتیەکەیان بکەنەوە ئەوجار حەلەلەی لێ بکەن .\nشکان و هەرەس هێنانی شۆڕشی بارزانی وەک ئاکامی پەیمانی ئەلجەزائیر ئەوە نەبوو کە پەشێو هەزاری وا بە قرۆشێک بکڕێ یان نا و بیشی هێرێتە سەر ئەوەی کە خۆمان و لە پلەی یەکەمیشدا بارزانی گەورە ، پیاوی ئەو مەیدانە نەبووین. ئەم خاڵە بە تایبەت جێگەی سرنجە کە پەشێو بێ ئەمەگی خۆی لە مەڕ ڕابەرەکەی پێشوی دەرئەخات و ئەبی هەر ئەوەندەشی لێ چاوەڕوان بکرێت لۆ ئەمانەی ئێستای. وەک ئەمەگی لۆ کیژە شۆخی عرووسی. پیلانێکی هەمە لایەنە لە ئاستی ناوچەیی و جیهانی لە دژی کورد و زنجیرەیەک دیاردەی دزێو وەک بەزمەکەی بەکرەجۆ و دەس تێوەردانی هێزە ناوچەیی و جیهانیەکان بە تێکڕا لە دوا پلەی خۆیانا کارەساتی هەرەس هێنانی شؤڕشی گەرمێنی کوردی لێکەوتەوە و شؤڕش بۆ ماوەی دەوری دوو ساڵێک وەستا و پاشان دیسان بە گوڕ و تینتر لە جاران سەری هەڵدایەوە . کورد پێویستی بە خەڵکی زانا و لێزان و بەدەربەسە کە لە ماکە و چەند وچوونی ئاوەها ڕووداوێکی گرینگ لە ژیانی نەتەوەیی کورد بکۆڵنەوە و دەرئەنجامی کاریان وەک بەرهەمێکی زانستی و شیاو بخەنە بەردەس و چاوی گشتی کۆمەڵانی خەڵکی کورد نەک پەشێوێکە سەرچڵانە و سەرەڕۆیانە و دوورلە هەر چەشنە بەرپرسیاریەتێکە و فێڵەبازانە لە سەر زاری شەهیدەکانی کوردستان بەو بابەتە بۆچوون و بیرۆکە سووک وبێ نرخانە مێشک و هزری کوردان بۆژۆ بکات .\nئەمارەتی سۆران و ئەوانەی تریش ڕووخان و هەرەسیان هێنا و ئەو سەردەمە مێژوویی یەی کوردیش بە سەرچوو و بیرۆکەی داگیرکەران و گەزۆخۆرانی داگیرکەریش وایان بردوەتە مێشکی خەڵکانی وەک پەشێو، بەناو شاعێری ناوداری کورد ، کە فتوای مەلای خەتێ ئەمارەتی سۆرانی لە ناو برد. کەسیش نەبوو بپرسێ ئەدی ئەوەکانی دی چی ، خۆ ئەوان مەلای خەتێیان نەبوو. سەرجەم مەبەستی ئەم چەشنە چەواشەکارییانە ئەوەیە کە هەموو هۆکارگەلی هەر شکانێکی مێژووی کورد لە هەر قۆناخێکدا خڕ لە یەک دانە و ئەویش هۆکارێکی ناوخۆیی و تەنانەت تاکە کەسی و تاکە کەسایەتیدا کۆ بکرێتەوە هەموو دێزە و دەرخۆنەی جیهانیان بە سەرا بشکێ و هۆکارە ڕاستەقینە و کار وچارەسازەکان چ سیاسی و چ ئابووری و چ کۆمەڵایەتی و چ مێژوویی دێزە بە دەرخۆنە بکرێن. پەشێو لە سەر ئەم بنچینەیە بیرئەکاتەوە و ئەجوولێتەوە. هەڵوێستی چەواشەکارانە و ساویلکانەی لە مەڕ قازی و بارزانی و ئەمارەتی سۆران و دمدم قیزەوەن وناکوردانەیە و مایەی شەرم و شوورەییە .\nپەشێو دەستی خۆی پێش ئەخات و دەبێژی کە مانیفێستەکەی باری زانستی و لێکۆڵینەوە و سەربازی نیە ( ئەکرێ بپرسین کە ئەدی بۆچی ناوی مانیفێستی لی ناوە کە خەڵک بیری مانیفێستی کۆمۆنیسم ئەخاتەوە) و بەمەش مەیدانێکی رەها و بەربەرەڵا لۆ خۆی ئەکاتەوە و ختووکەی هەست و سۆزی خەڵک ئەدات بە ئاقارێکی دیاریکراو و چەواشەکارانەدا ، بە زمانە شڕ و زوورەکەی خۆی کە هەر تایبەت بە خۆی و هاوبیرانیەتی. ” ئەخلاقسزیی سیاسی ( لێرەدا جەنابی مامۆستا بووەتە ترک و پێشی وایە کە سیاسەت و ئەخلاق لف وجووتەی گونجاون ) ، فشەحزبی خۆخۆری بێ پرۆژە و ستراتیژ، حزبی سایکسپیکۆ پەرەست و لۆزاندۆست وبتەوان و موفاوەزەتچی بودجە، مێژووی هەڵات هەڵات و ڕاکەڕاکە ، قاچاخچییاتیی سەرسنوور”، ئەو ناونیتکانەن کە پەشێو وەک پەیامی سیاسی خۆی بە هێزە سیاسیەکانی کوردستانیەوە ئەنووسێنێ و وەک بێژی کە جەنابیان لە هەسارەیەکی دیکەوە هاتبێتن و لە ناتالیا وناتاشا شۆخەکانەوە فێر بووبێت کە ئەوی کوردی زادەی هەولێر و مسکۆ دیدە فڕی بە سەرهێڕەکانی هەولێرەوە نیە و لە تیرە و ڕەگەزێکی ترە و حەیب نەبێت چاکراوە و فێری شارسانیەت کراوە. مخۆی مە نە وەکی مەخۆی دنە. ئەم کابرایە بە ڕاستی کویر بووە و توانایی ئەوەی نیە کە ببینێ کە هەر هەمان حزب و کەسایەتیانە ئەم کوردستانەی باشووریان پێک هیناوە بە هەموو کەم وکووڕیەکانیانەوە. بریا بمانزانیبا کە ئەم مەراییەی پەشێو لۆ کێیە چونکە ئاشکرایە کە لە دڵسۆزی بۆ کورد نیە.ئەو نەدەبا باسی فشەحزب بکات چوونکە خۆی هەر لەوکاتەوە کە سەری لە هێلکە دەرهێناوە بەو فشە حزبانەوە بەسترابوەوە و هەر ئەو فشەحزبانە بوون کە پێیان گەیاند و کردیان بەو پیاوە. لەمەش پتر ئەو ڕاستیە مێژوویی یە کە پەشێو وخەڵکانیتری وەک ئەو لە ناو جەرگەی شەڕی ناخۆ و حزب حزبێبە و ئەو بنەما ئاڵۆزو خوێناویی یە پێکی هێنابوو هەڵیاندا و کاریان ئەکرد تا ڕادەیەک کە هێندێکیان نازناوی شاعری شەڕی براکوژیان بە سەرا بڕا .\nمرۆڤایەتی سەردەم لە مێژە وازی لە بنچینەی ڕزیو و پەرپووتی داد و داگەری چاخە کۆنەکانی هێناوە و دزەکانی یاساکانی هامۆرابی لە تەوڕات و ئینجیل و مەسحەفەکەی عوسمان (دوای ناویان نا قورئان ) کە کراسی خۆداییان وەبەر ئەو یاسایانەدا کردبوو، بینرانەوە و خرانە شوێنی خۆیان. ئیمڕۆ ئیتر هیچ یاساێکی دادپەروەریی مرۆڤانە ڕێگا بەوە نادات کە هەڵە و تاوانی تاکە کەسی بخرێتە پاڵ گشت و گشت سزا بدرێت و شارێک و وڵاتێک بسووتێندرێ و کاول بکرێ و نەتەوەیەک و خێل و هۆزێک کۆمەل کوژ بکرێن. جەنابی پەشیو هێشتا لە سەر ئەم بنچینەدا دادوەری ئەکات و هەڵە و تاوان و خەیانەت و پاشەڵ پیسی تاکەکەس ئەبڕێت بە سەر گشتدا و دوا بڕیاری خۆیشی بەسەریان دا ئەدات. دزو درۆزن و قاچاخچی و نەوت فرۆش و خوڕیلە و توێمەڕی و بوودەڵە و پاشەڵ پیش و خائین و خەیانەتکاری نەتەوەیی و دەست و داوێن و چاو پیس و پیسکە و چاوچنۆک و زڕە – فەریکە سیاسی و لالەغاوە زەرد و لادەر و فێڵەباز و دەست – قۆڵ – گوێ بڕ وجاش و کەواسووری بەر لەشکری داگیرکەر و فشەکەر و خۆهەڵکێش و…هتد ( زمانی کوردی دەوڵەمەندە لە ناونان و دیاریکردنی ئاکاری هەر بابەتە کاسایەتێک کە نیشاندەری ئەوەیە کە کورد ئاگاداری هەموو جۆرە دیاردەیەکی باش و نەباش لە کۆمەڵگای خۆی بووە ) دیاردەی کۆمەڵایەتی کۆمەڵگای مرۆڤە و نەحاشای لێ ئەکرێ و نە نکوولی هەڵ ئەگرێ. کۆمەڵگای کوردەواریش لە ئاسمانەوە نەکەوتوتە خوارەوە و وەک تێکڕای کۆمەڵگای مرۆڤایەتی لەم دیاردانە بێ بەری نیە و کورد گوتەنی خەرمان بێ سەرە خەر نابێ. ئەرکی مرۆڤی ڕووناکبیر و خاوەن هزری زانستی مێژوویی ئەوەیە کە بە هەموو شێوەیەک شەڕی ئەم دیاردە دزێوانەی کۆمەڵگا بکات و لێیان بدات و ئەوش بزانێ کە ئەم شەڕە هەتاهەتاییە و پێوەندی بە سروشتی مرۆڤەوە هەیە کە هێشتا گرێ پووچکەکەی نەکراوەتەوە و زانستی مرۆڤ بەسەریا زاڵ نەبووە و پێی نەوەستاوە. ئائەمە ڕاستیێکی زەقی ژین و ژیاری مرۆڤی سەردەمە و هیچ زانایەک نکوولی لێی نیە و پێشکەوتوویی و پاشکەوتوویی تکنۆلۆجیای سەردەم و ئاستی بەرزیی و نزمی گەشەی کۆمەڵایەتی و ئابووری و سیاسی دەورێکێ ئەتۆیان لە سەر ئەو دیاردانە نیە و گشت گیرە ،ئەڵبەت لە شێوە و ڕەنگی جیاوازا. پرسیارێکە کە ئەبێ ئاڕاستەی پەشێو و پەشێوەکان بکرێت ئەوەیە کە ئەوان خۆیان لە چ شوێنێکدا ئەبیننەوە وکار وکردەی ڕخنەگرانەی پێشڕەوانە و دادپەروەرانە و ڕووناکبیرانەیان کە ئەرکە لە سەریان بە گوێرەی خۆیان، لە چ ئاقارێکەوە ئەڕوات و چۆن خزمەت بە بەرژەوەندی کۆمەڵگاکەیان ئەکات. ئەرێ ئەو بنەما و بنچینە هزری و داد و دادپەروەری و دادگەریە کە خەڵکی مینا پەشێو دکاری تێنن ، هینی ئەم سەردەمەیە کە ئەوان بە کورد و کۆمەڵگای کوردەواری ڕەوا ی ئەبینن و بە گەز و ڕبەی پەڕپووت و بێ نرخ کراوی چاخە کۆنینەکان هەڵس و کەوت لەگەڵ کوردی سەردەمی ئێمە ئەکەن .\nهۆڤانەکانی ئیسلامی شێواز وتاکتیکێکی دزێویان ڕەچاو کردوە و بە کۆمەڵ کوژی و سەرژێ کرن و بڵاوکردنەوەی، ترس و تۆقین دەخەنە دڵێ خەڵکەوە بە مەبەستی ڕەواندنی بە هەزارانی کۆمەڵانی خەڵک و ڕاونانیان بەرەو ناوچەکانی هەرێم و دەسەڵاتی باشوور بە مەبەستی دروست کردنی قەیرانی مرۆیی و ئابووری و سیاسی و سەربازی و سەرقاڵ کردنی بەشێکی بەرچاوی کێش و توانای پێشمەرگە و سیاسی و ئابووری دەسەڵاتی کوردی بەو قەیرانە یەک لە دوای یەکانە. ئاکامی ئەم ئاکارە نگریس ودژە مرۆڤانە هەنووکە بە بوونی دەوری دوو ملێون پەنابەر و لێقەوماو لە کوردستان بە سەر دەسەڵاتی کوردا شکاوەتەوە. دەسەڵاتەکەشمان بە لەبەرچاو گرتنی کێشی دراویی و سامان و باری ئابووری و تەنانەت بڕینی نامرۆڤانەی مووچەی کوردان لە لایەن عارەبانەوە، زۆر باش بەدەم لێقەماوانەوە چوون و سەربەرزی و ڕووسووری و شانازیێکی نوێیان بۆ کورد بە گشتی تۆمار کردوە لە ئاستی جیهانی و مێژووییەوە. دەبا خەڵکینە با لە پەشێو ئەفەندی و هاوتا و هاوبیرانی بپرسین کە ئەرێ ئەوە دز و نەوتفرۆش و قاچاخچی و پۆخڵەکانی باشوورن کە ئەم شانازییەیان خۆلقاندوە؟ ئەرێ خوا بەردارە کە تاوان و هەڵەی تاقمێکی کەمی توێمەڕی و بوودەڵە بخرێتە پال ئەو خەڵکانە کە شانازیێکی مێژووییان بۆ کورد ئافراندووە. وەک گوترا ئەوەی پەشێو کردوویە و ئەیکات فەرمانی قەرەقووشی سەدە کۆنەکانە .\nبە پێچەواندەی مانیفێستەکەی و ئەو ناتۆرە ناڕەسەنانەی پەوشێو لە دەسەڵات وهێزەسیاسیەکانی باشوور، باشوور بنکە و پێگەی بڕیاردەری چارەنوسی گەلی کوردی کەوتوەتە سەرشان ومێژووی سەردەمی کوردستان بە لانی کەمەوە لە سەردەمی شێخ عەبدلسەلام بارزانی (کاکە) ەوە پێی بڕیوە و شەڕە جنێو و دەم پیسی پەشێو و ئەوانیتریش هیچ لەم ڕاستیە ناگۆڕی و کوردیش بە گشتی لەگەڵی دایە و هەتا ئێستاش باشوور باشی هێناوە و بووەتە جێگەی ئافەرینی هەموو جیهانیش. بە بێ گوێدان بە مانیفێستەکەی پەشێو ، کۆبانێ وەک هەر سووچ و کەلێنێکی تری کوردستان بە ڕەوا و بە ڕاستیش هاواری یارمەتی و دەستەک لە باشوور ئەکات . سیاسەتی جیهانیی رۆژئاوا و ئامریکا و ئوسترالیا و ناوچەیی و دەرەکی هەر هەمان هەلس وکەوت لەگەڵ باشوور ئەکەن و کوردیش بە گشتی خڕ شاییان پێیە . لەوانەیە پەشێو زۆر بەوە جنگز بێت کە ڕاست دوای مانیفێستەکەی ئەو ڕۆژئاوا و هێزە سیاسیەکانی بۆ چارکردنی کێشەی کۆبانێ ڕوویان کردوەتە باشوور و هەر باشوور و دەسەڵاتی سیاسی باشووریش بوو کە لە ڕابردوودا ئەم دەورەی گێڕاوە و ئێستاش دەی گێرێ. هێلی سیاسی کورد لە هەولێر تەنیا بۆ چارسەرکردنی کارەساتی کۆبانێ نیە بەڵکو تەنیا هێڵ و ئاقارە کە ستراتیژی سەرکەوتنی رەوتی بزاڤی ڕزگاری نەتەوەیی کورد بۆ داهاتووش و بە تایبەت پاش ڕووخانی بەعسی سووری مسۆگەر ئەکات و بوار بۆ ڕۆژئاوا خۆش ئەکات کە بە سەنگ و قورسایی خۆیانەوە سەرکەوتووانە لە گەمەی سیاسی سووریەی داهاتوو دەور بگێڕن و ببنە هۆکارێکی گرینگیتر بۆ ڕی خۆش کردنی سەربەخۆیی کورد و کوردستان .\nهێرشی هۆڤانەکانی ئیسلامی بۆ سەر کۆبانێ دوای کونفرانسەکەی پاریس دەستی پێکرد و سیاسەتی ڕکەبەرایەتی ناوچەیی و تەنانەت جیهانیش لە پشت ئەو دەس درێژیەی ئەو هۆڤانانە بۆ سەر کۆبانێ بوو. کۆبانێ بووتە مەیدانی ڕکەبەری و ململانێی سوڵتان و شای گۆرین و هەرکامەیان هەڵپەی ئەوەیەتی کە ئاکامێکی سیاسی و ستراتیژی بۆ خۆیان مسۆگەر بکەن لە سەر خوێن و ئازاری کورد لە کۆبانێ . هێلی تاران- دێمشق بە ئاشکرا لە لایەن عرووسانەوە پشتگیری لێ ئەکری بۆ دوو مەبەست. یەکەمیان بەکارهێنانی کارەساتی کۆبانی بۆ پێکەوەنانی هۆکارێکی جیهانی لۆ بەرژەوەندی ڕژیمی بەعسی سووری و گەڕانەوەی بۆ ناو سیاسەتی نێونەتەوەیی و ژیانەوەی قەوارەی دەولەتی بەعسی کە لە گیانەڵڵادایە. ئی د دوو ژی بۆ تێوەگلاندن و گلانی ئامریکا و ئاوروپا لە شەڕی هۆڤانەکانی ئیسلامی و سووک و کویر کردنەوەی قەیرانی ئۆکراینایە. ئامریکا و ئاوروپا بە دوو هۆی سیاسی و سەربازی ناوێرن خۆیان لە شەڕی داعش بدەن چونکە لێیان مسۆگەرە کە بە خسارێکی گەرەی مرۆیی بەسەریاندا ئەشکێتەوە وەک ئەزموونی پێشووتری عیراق پێی سەلماندن و خۆیان تەنیا ، کورد گوتەنی بە دوورە تەقەی ئاسمانی بەستوەتەوە و یارمەتی چەک و چۆڵەی هێزی پێشمەرگە وەک کاراترین هێزی مەیدانی شەڕەکە ئەکەن و تەنانەت لەمەش دا تەنیا بە چەکی بەرگری نەوەک چەکی هێرش و پەلاماری سەربازی و پێشمەرگانە بەسیان کردوە. ئەوەی کە دیارە و هەستی پێ ئەکرێت ئەوەیە کە ئامریکا و ئاوروپا نایانەوێ کە کورد وەک لایەنی سەرکەوتوو لە شەڕی داعش لە عیراقا دەرکەوێ و بەمەش سەنگی کورد لە هاوکێشە و ململانێی پاش شکانی داعش فرەتر بێت و رەوتی بەروپێش چوونی سیاسی و ستراتیژیکی ناوچەکە لە دەس ئەوان و هێزە ناوچەییەکان وەک سعوودی و عەجەمان و ترکان دەربچێت .هێلی تاران-دێمشق لەم دوایانە و لە پێوەندی لە گەڵ کارەساتی کۆبانێ چالاک بوەوتەوە و بە شێوەیێکی نائاسایی و نەبینراو بواری بە ڕۆژهەڵات داوە کە کێشەی کۆبانێ زەق بکەنەوە وهەر ئەم هەوڵەی تاران – دێمشق گەیشتە باکووریش و کۆمەڵێک خەسار و قوربانی کوردی لێ کەوتەوە. دۆخەکە خەریکە بەرەو ئەوە بڕوات کە کوردی باکوور دیسان بگلێتە شەڕی سوڵتان و شای گورین. هێڵ و ئاقاری کوردی لە هەولێر تا ئێستا وەستایانە هێناویە و زۆر باش یاریی و گەمەکەی بەڕێوە بردوە ، لێیان پیرۆز بێت و ئاوات و هیوای سەرکەوتنیان بۆ ئەخوازین .\nکورد بە گشتی ڕووبەڕووی پلان و پیلانێکی گەورە و دزیوی نەیاران و دوژمنانی بووەتەوە و لە گەمەیەکی سیاسی مەترسیدارەوە گلاوە کە ژیانی خەڵکەکەمانی خستوەتە بەر هەڕەشەی کۆمەڵ کوژی و ماڵ وێرانی. گەمەی کانتون بازی پ ک ک ، کۆبانێ ی بە تەنیا باڵی تووشی شەڕی هۆڤانەکانی ئیسلامی کرد . ئەوەی ئێمەی کورد تێی کەوتوین ئەوەیە کە هێزی بە چەک و نەفەری تەیاری هۆڤانەکانی ئیسلامی لە سەرپانتایێکی بەربڵاو پەلاماری کوردستانیان داوە و کۆبانێ تاک کەوەتوتەوە و کێشی بەرانبەرکێی کورد لە دژی ئەو هۆڤانانە لە کوردستان و تەنانەت بەشی ڕۆژئاواش، دەستی ناگاتە کۆبانێ . باشوور بەلانی کەمەوە پاڵەپشتی هێرشی ئاسمانی هێزە هاوپەیمانەکانی نێونەتەوەیی بۆ کۆبانێ دەستەبەر کرد کە تا ئێستا لە نەکەوتنی کۆبانێ دەورێکی کاریگەر و چارەنووس سازی بووە. چارە نووسی کۆبانێ وەک بەشێکی دانەبڕاوی کورد و کوردستان بە کوردەوە گرێ دراوە و دووڕیانی سوڵتان و شا – دێمشق-تاران و ئانکارا، رێچکەی چاری کۆبانێ نیە و تەنیا ڕێ ، ڕێی کورد و هەولێرە و کە ئێستا کارا بووەتەوە ، .بە پێچەوانەی پەشیو .\nقووڵایی چەواشەکارییەکەی پەشیو کاتێک ڕوونتر ئەبێتەوە کە سرنجێ ئەو ڕاستییە بدەین کە پەشێو لە مانیفێستەکەیدا پانە ڕێێ کورد و هەولێر لە کۆبانێ کوێر ئەکاتەوە و بێجگە لە هێندێک ختووکەدانی بێ ناوەرۆک و خەیاڵ پڵاوانە هیچ شتێک دیاری ناکات و کۆبانێ ی گەمارۆدراو و تاک کەوتە لە کورد و کوردستان وەک خۆی ئەهێڵێتەوە پێی وایە کە قارەمانانی کۆبانێ لە ” بەرانبەر تاعونی ڕەش و قاسەی پڕی نەفت فرۆشان چەقیون” کە کەس بە قروشێکی ناکڕێ و تازە ئەشی کاتە کاراترین کارگەی نەتەوەسازی بۆ کورد.\nهەڵم و بۆقی ریخ و شیاکەی سەلوێنکی قەل و قاڵاوان ناخ وهەناویی پەشێوی تێکداوە و خۆی کردەوتە نوێنەری شەهیدەکان و لە زمانی ئەوانەوە بە خەڵک ئێژێ کە جەیلان ” ڕابردوویەکی پڕ لە شەرمەزاری …پێکا “. ئارین ” خەندەقی براکوژان وشەڕە پەڕۆی بەرەبابان وتانکەری قاچاخچییانیشی ئاگر دا “. دابەزین و نەوی بوونەوەی پەشێو وادیارە سنوور ناناسێ و ئەوتا دەرهاوێشتەی مێشکی نەخۆشی خۆی ئەداتە پاڵ شەهیدەکانی کوردستان. ئەتوانین بە دڵنیایەوە بێژین کە ئەو دوو شەهیدەی گەلەکەمان لەوانەیە کە ئەو دەستەواژە دزێوانەی پەشێویان هەر نەبیستبێ و مشووری ژیانی خەباتکارانەیان نەبووبێت و ڕابردووی کوردیان پێ پڕ لە شەرمەزاری نەبووبێت. کام کورد ئەتوانی گومانی لەوە بێت کە ئەو دوو شەهیدە بە تایبەت لە ڕۆژئاواوە وەک زۆربەمان هۆزانی جگەرخوێنیان ” کیمە ئەز ” و یان لە زمانی شوانپەروەرەوە نەبیستبێ کە ئەم سەربلیندین بە مێژوومان. ئاستی بەرز و قووڵی تێگەشتینی مێژووی ئاپێ جگەرخوون لەو بەستەی کیمە ئەز ، ئەو شتەیە کە کورد لە بیرمەندانی خۆی چاوەڕوان ئەکات. کورد ئاپێ جگەرخوونی هەیە لەو ئاستە هەرە بەرزەدا و پێویستی بە چەواشەکاری پەشێوێک نیە ڕابردوو و مێژوومان بە ناڕەوا و سەرچڵانە بۆژۆ و پۆخڵ بکات. ئەوەی کە یەک دەنکاڵ شارەزایی لە پێشمەرگە و ژیانی پێش گیانبەختکردنی شەهیدەکان بێت ، ئەیان ناسن و ئەزانن کە ئەوان لە پێناو سەربەرزی و سەرفەرازی و ژیانی سەربەست و ئازادی خەڵکەکەیان خۆیان بەخت ئەکرد و ئارمانج و مەبەستی پیرۆزیان لە ژوور حزب و ڕێکخراوەکانیشانەوە بوو. کابرای پەشێو یەکەم کەسە لە ناو کوردا کە ئەو شیوە گیان بەختکردنە نامۆیە لە ناو جەرگەی بزاڤی نەتەوەیی و ڕزگاری بەو شێوە ئەنرخێنێ و تەنانەت ئارمانج و مەبەستیشیان چەواشە ئەکاتەوە و ئەوەکەی خۆی ئەداتە پاڵیان. دابەزین و نەوی بوونەوە وفیلەبازی سیاسی و وێژەیی لەم ئاستە و لەم پلەدا لەوانەیە تەنیا لە پەشێو وخەیاڵ و بیرۆکەی تەریک کەوتەی بوەشێتەوە و بەس. دیسان داوا لە خەلکی کورد ئەکەین کە دادوەر بن لە نێوان پەیڤی بەرز و پڕ بەها ی مێژووی ئاپێ جگەرخوون لە مەڕ مێژوو و ڕابردووی کورد و چەواشەکاری و سووکایەتی وهەڵیت وپڵیتی پەشێوو سەبارەت بە ڕابردوومان .\nکوردیش وەک هەر نەتەوەیەکی تر ڕێزی تایبەتی لە شەهیدەکانی ئەگرێ و ئەم ئاکارە لە باشوور گەیشتە ئاست و پلەیەک کە تەنانەت شەهیدانی شەڕی ناوخۆیی و براکوژی وەک گیان بەختکردوانی ڕێگای ڕزگاری ڕێزیان لێ ئەگیرێت. نەریتەکە بە و شیووەیە کە بە گیانبەختکردنی هەر تێکۆشەر و خەباتکارێکی کورد لە هەر مەیدانێکی شؤڕش، یەکسەر هەڵ ئەدا بۆ جیهانی شەهیدان و گیانبەختکردووان و لە ژیانی خاکی و مادی ئەم جیهانەی زیندووان و تەنانەت ژیانی ئاسایی و مرۆڤانەی پێشووی خۆشیان جیائەکرێنەوە و بەرگی پێرۆزیان بە خەڵات پێ ئەبەخشرێ. هەر بەم بۆنەشەوەیە کە هەموومان یادی شەهیدان وەک شەهیدانی کورد و کوردستان ئەکەینەوە و تاجی ڕێز لێ نان و خوشەویستی و ئەمەگ و پێزانینان بە سەری چەماوەوە پێشکەشیان ئەکەین . کورد لە پێوەندی لە گەڵ شەهیدانا یەکە و یەکگرتووە و شەڕە سیاسی و حزبایەتی کوێر ئەبێتەوە . بەپێچەوانەی ئەم داب و نەریتە جوان و مرۆڤانە و کوردانە کە پڕ بە پڕلە جێگای خۆیەتی، ئەوەتا په‌شێو بازرگانی بە گیانی پیرۆزی شەهیدانی کۆبانێ وە ئه‌کات و بۆ مەبەستی شەڕە ( سەگی – زمانەکە شڕەکەی پەشێوو بۆ جارێکێ تر ) حزبایەتی و سیاسی بەکاریان ئەهێنێ . وەک باسکرا ، شەهیدان لەوە بەرز و پیرۆزترن کە ئاوێتەی شەڕی زیندوان بکرێن و دەبا پەشێو خۆی تووشی ئەم ناپیرۆزیە (کفر ) نەکردایەت .\nدابەزینی پەشێوو بۆ سەر سەلوێنکی قەل و قاڵاو بەمەشەوە نەوەستاوە و وەک ئاماژەی پێکرا تاعوونی ڕەشی (ئیسلامی) و قاسەی پڕی نەفت فرۆشان ( دیاریشی ناکات مەبەستی کێیە ) ئەخاتە یەک بەرەوە کە گوایە لەهەنگێن کۆبانی دژیان وەستاون و ئەمانن کە ” سنوورە حەرامزادەکان ” بە سنوور نازانن. پەشێو ئەبێ لە گوێی گادا نووستبێت و ئاگای لەوە نەبێت کە هەر دوێنێ بوو کە جەمیل بایکی قارەمانی ڕێزی لە سنوورە دەسکردەکان ئەگرت وئەوان بە ئاشکرا وازیان لە کورد وەک نەتەوە و کوردستان وەک نیشتمان هێناوە و بڕوایان بە سەربەخۆیی و دەوڵەتی سەربەخۆی نەتەوەیی نیە و هەوڵیشی بۆ نادەن وپێشیان وایە کە ئێستا کە سەرەی کورد هاتوە ، ئیتر سەردەمی دەوڵەتی نەتەوەیی بە سەرچووە و کورد فریای نەکەوت بەڵام لۆ ترک و عەجەم و عارەب ڕاستێکی مێژووییە و لۆ کوردان تەنیا ئەوە ماوە کە مافی هاووڵاتی لە ناو ئەو دەوڵەتە نەتەوەییانەدا دەستەبەر بکات . پرسیارەکە لۆ پەشێو و هاوبیرانی ئەوەیە کە ” کاراترین کارگەی نەتەوەسازی ” بە چ ئاواێک لە سەر ئاوه ها بیرۆکەیەک چێ ئەبێت. بیرۆکەی سەقەتی پ ک ک کە ئێستا بە تەواوەتی خویا بووە ، بەرەو کویر کردنەوە و پووکانەوە و بنەبڕ کردنی هەیکەلی نەتەوەیی کورد داژوێ و خۆشیان حاشای لێ ناکەن و تیئۆری سەیر و سەمەر و بێ بنەمای لۆ دائەتاشن و خەڵکێکیشیان چەواشە کردووەتەوە. کارەساتی هەنووکەی کۆبانێ و چارەنووسی نادیاری بەرهەمی ئەو سیاسەت و بۆچوونەی پ ک ک یە. ئەوەتا لە ڕۆژئاوای کوردستان باسی کورد وەک نەتەوە و کوردستان وەک نیشتمان بەرەو کویر بوونەوە ئەڕوات و بەکردەوە کورد و کوردستان کراوە بە ژمارەیەک شار وشارۆچکەی لێک دابڕاو و تەریک کەوتە ،( گەمەی کانتۆن بازی ) ڕاست وەک ئەوەی کە ڕژیمی بەعسی و سیاسەتی بە عارەب کردن و توانەوەی کورد ، پێشتر سازی کردبوو کە لەگەڵ سیاسەتی ئەمارەت سازی کۆنی عوسمانی لۆ پارجەپارجە کردنی کوردان یەک ئەگرێتەوە . ئەمەش لە کاتێدایە کە کورد لە ڕۆژئاوا دەرفەتی ئەوەی بۆ ڕەخساوە کە نەک هەر سیاستی توانەوەی کوردان لە لایەن بەعسەوە بەرپەرچ بداتەوە نەڵکو کوردستان وەک مێژووی خۆی سەر لە نوێ ببووژێنێتەوە وەک ئەوەی لە باشوور کرا. سەیر لەوەدایە کە شەڕە حزبایەتی و بازرگانی سیاسی پەشێو و لایەنگرانی لە حاست ئەم ڕاستیە حاشاهەڵ نەگرە ، کەر و کەڕ و کوێر کردوە و خۆشیان وەک کورد و خاوەنی بیر و هزری نەتەوەیی بە خەڵک ئەفڕۆشن. ” کارگەی کارای نەتەوەسازی ” یەکەی پەشێو ئەشێ لەم پێوەندییەدا هەڵ بسەنگێندرێت و لێک بدرێتەوە.\nلەوانەیە کە پەشێویش وەک فرەێکی تری هاوشێوەی خۆی هەر ئەوەندە لە ماک وناوەرۆک و کاکڵی نەتەوە وەک دیاردەیەکی مێژوویی – کۆمەڵایەتی تێگەیشتبێت و ئەو دەستە واژەی نەتەوەسازی یە کە لەم دواییانە و لە کاتی جۆرج بووشی بچووک ( جۆرجۆك = حەمەدۆک ) بە مەبەستی سیاسی چەواشەکارانەوە لە لایەن ڕۆژئاواوە هاتە ئاراوە ، کاوێژ ئەکاتەوە. نەتەوە و ئاکاری نەتەوایەتی کورد کە ئیمڕۆ لە کۆبانێ شانۆی زیندوی مرۆڤ و مرۆڤایەتی دەلێزێ و لاپەڕەێکی زێڕینی تری خستوەتە سەر مێژووی کوردەواری، درێژەی ڕەوتێکی نەپساوەی مێژوویی دوور و درێژە کە ڕەگ و ڕیشەی بە قووڵایی مێژوودا ڕۆچووە و وەک ئاپێ جگەرخوون دەبێژێ بە هەزاران ساڵە لە شەڕدایە و هێژ زیندوە و کۆبانێش بەڵگەیەکی تری ئەم ڕاستی یە. هەنە کاسانێک لە ڕیزی کەونە هاوبیرانی پەشێو کە لەوپەڕی نەزانی و بێ ئەمەگییەوە شۆڕشەکانی پێشوو بە دۆڕاو ئەزانن و وەک شۆڕشی دۆڕاو باسیان ئەکەن . ئەمە لە کاتێکدایە کە ئێستا کورد بە گشتی بوار و دەرفەتی ئەوەی لۆ ڕەخساوە کە خۆی لە ڕابردوو و مێژووی بکۆلێتەوە و واز لە کاوێژ کردنی بیرۆکەی داگیرکەران و پاشاخوڕی داگیرکراویی کوردستان بهێنن و چیتر لە هەمان ڕوانگەی بۆژۆی دوژمنانی کوردەوە و بە گەز و ڕبەی ئەوان لە خۆیان و مێژووەکەیان نەڕوانن .\nپەشیو وەک زۆرێکیتری وەک خۆی گیرۆدەی ڕۆمانتیسیزم و خەیاڵ پڵاوی شۆڕشگێڕانە بووە و لە هەر شوێنێک و بابەتێکی کۆمەڵایەتی و سیاسی کە سەری ڕۆمانتیسیزم و خەیال پڵاوەکەی لە بەردی ڕەقی ڕاستەقینەی ژیانی کۆمەڵایەتی سەردەم بدات کە فرمانێکێ نکوولی هەڵنەگرە، هەڵ ئەچێت و دۆ و دۆشاو تێکەل ئەکات. پەشێو لەوانەیە هێشتا ئەو ڕاستیە نەزانێ کە کوردیش جیاواز نیە لە نەتەوەکانی تر و کەم و کووڕی و کامایەسی لەوان کەمتر نیە و ژیانی داگیرکراوی لە ساڵانێکی دوور و درێژا ، کارێکی زۆری کردوەتە سەر کەسایەتی کۆمەڵایەتی کورد و پاشاخوڕی داگیرکراویی بە زەقییەوە لە ژیانی ڕۆژانەی کۆمەڵگای کوردەواریدا خویایە. ئەوەش پەشێوو ئەیکات نەک هەر هیچ یارمەتێک بە گەشە و نەشە و پەرەسەندنی بیر و هزری سەردەمیانە و مرۆڤانەی کورد ناکات بەڵکو بە پێچەوانەوە تەنگ و چەڵەمە و ئاریشەی سیاسی و کۆمەڵایەتی پتر ئەکات بە تایبەت بەو زمانە نەگونجاو و تێکدەرانەی تایبەتی خۆیەوە.\nوێنە و نموونەی پەشێو لە ناو نەتەوەکانی ترا بە ڕاستی دەگمەنن و گەلێک زەحمەت و ئاستەمە کە کەسێکی وەک ئەو بدۆزیتەوە کە ئاوەها تف لە مێژووی نەتەوەکەی و ڕابردووەکەی بکات و بە ئاکارێکی نەتەوەیی وەک کۆبانێ بە جۆرێک هەل بچێت کە دۆودۆشاوی لێ تێکەڵ بێت. خانمە جەنگاوەر و پێشمەرگەکانی کۆبانێ بە تایبەت ئیمڕۆ تاجی سەری جیهانی مرۆڤایەتین و کورد بە گشتی ئەوپەڕی شانازیان پێوە ئەکات و شیاوی لەوەش زیاترن. بۆ ئیمەی کورد ئەوان هەمان لەیلا قاسمی سەرداری سەردارانن ، خانمە قارەمانەکانی هەڵه‌بجە و گەرمێن و بارزانن کە چرا ومۆمی ژین و ژیاری کوردێنیان لە شەوەزەنگ و تاریکستانی عەرەبی-بەعسی دا بە زیندوویی و بە دایساووی ڕاگرت و دێوەزمەی کیمیاباران و ئەنفالە ناوزڕاوەکەی عارەبیان بەزاند، دەستە خوشکی بە ئەمەگی تەواری جەستە بە گوللە ئاژین کراون، سەرقافڵەو و پێشەوای خانمە گیان بەختکردوەکانی ڕۆژهاڵات و کۆمەڵێک شاگول و شاسواری ئازایەتی هەتا شیرین دوا بووکی زەماوەندی ئازادی و سەربەرزی ، کۆمەڵیک شاگوڵ و باش پەهلەوانی ترن لە بازنەی هەڵپەڕکێی ڕزگاری و سەرفرازی و دەست لە ناو دەستی سەکینە و هەڤاڵانی ، گیانی پیرۆزی پەرییەکانی تاوسی مەلیکن لە شنگال و قرمە و شریخەی چەکیان سەمفۆنیای پەریێن شنگال دەچڕێ. کۆبانێ شنگالێکی ترە، کۆبانێ هەڵەبجەیە ، کۆبانێ پاڵە و گەنجەیە ، کۆبانێ دێرسیمە ، کۆبانێ مهاباد و سەقز و بۆکانە، کۆبانێ بارزانە ، کۆبانێ گشت کوردستانە ، مێژووی جەنگاوەرانەی کورد ئەوا دیسان لە کۆبانی دووپات ئەبێتەوە ، لێیان پیرۆز بێت . کۆبانێ تەواوکەری مێژووی کوردە و ناکرێ وەک پەشێو لە بەرانبەر یان لە دژی ئەو دا بنرێت جا بە هەر مەبەستێک بێت. کۆبانێ هەر هەمان سنە و سەقزی ڕۆژهەڵاتە کە پتر لە ٣٠ ساڵ لەمەوبەر ئەزموونی هەمان شێوە شەڕی لە دژی ئیسلامیەکانی عەجەمان تێپەڕاند .\nکۆبانێ ئاخر و دوا باج و ژانی لە دایک بوونی سەربەخۆیی و ئازادی کوردە و ئاخرینیش نابێت. کورد باجێکی قورس و گرانی تەنیا لە پێناوی پاراستنی خۆی وەک کورد داوە. هەیکەلی نەتەوەیی کورد لە ناو ئاگر و خوێن و شەڕ و هەڵات هەڵات و ڕاکە ڕاکە و کۆچ و کۆچڕەوە و ماڵ ومناڵ بە کۆڵی و هەڵوەدایی و دوورخستنەوە و تاراوگە و دوورەوڵاتی …هتد قاڵ بووە و چارژاوە و خەمەلییە. ئاکامی هەموو ئەو ئازارەش بە پێچەوانەی بیرۆکە چەواشەکارانەکەی پەشێو، ئەم کوردەی ئێستایە بە کۆبانێ یشەوە کە وەک مرۆڤ ، سەربەرز و سەرکەوتوو دەرچووە و وێنە و مینا شنگال وکۆبانێ وباشووریش ، گیانی مرۆڤانەی گشت جیهانی مرۆڤایەتی بووژانوەتەوە و کوردستانیش بووەتە پەناگە و جێ داڵدەی لێقەوماوان لە هەموو ڕەگەز و تیرە و ئایین و ئایینزایه‌کەوە کە بەلانی کەم ئافەرینی گشت جیهانی مرۆڤایەتی بۆ کورد بە گشتی دەستەبەر کردوە. باجی خۆپاراستن وەک نەتەوە و کورد گەلەک گران و دژوار بوو و باجی سەربەخۆیشمان لەوانە لەوە دژوارتر بێت و کوردیش ئێستا لەو شەڕەدایە و باشوور و دەسەڵاتی سیاسی کورد لە نیشیمانی کورد لە باشوور جڵەوی کاروباری کەوتوەتە دەست و سەرباری دەردانیش ئەوەیە کە خەڵکی وەک پەشێویش چەت ئەخەنە کارەکە و گابۆڕ و حەپەیان ئاوێتەی سەمفۆنیای سەربەخۆیی کورد و کوردستان ئەکەن و گوێ ومێشک و دەروونی مرۆڤی کورد بە کیڕەکیڕ و زیقەزیق و شیڕەشیڕی ناساز ئازار ئەدەن.\nئەبێ پەشێو لە چ جیهانێکی خەیاڵاوی و ناساخدا بژی کە کۆبانێ وەک خۆی ناناسێ و تەنانەت بە ڕەگەز و تیرە لە کورد و مێژوەکەی دائەبڕێ. کێ و چی لەمە زیاتر ئەتوانێ سووکایەتی بە کۆبانێ بکات . دلنیاین لەوەی کە زمانە شڕەکەی پەشیو شێاوی باش پەهلەوانەکانی کۆبانێ نیە و ئەو بە ڕواڵەت ڕێز لێنانەی ئەو بەو دەم شڕی و ناو ونارتۆرانە و ناونیتکانەوە لە جێگەی خۆیدا نیە و پەشێو ئەبوایە ئەو بابەتە زمانە ناسراو و تایبەت بە خۆی ، ئاوێتەی پەیامەکەی بۆ کۆبانێ نەکات و لەو بۆنەدا دووپاتیان نەکاتەوە . ئەوەی تۆزکالێک سەری لە جیهانی وێژە و بێژەی کوردا دەرئەچێت ئەزانی کە پەشێو ئاستی باڵای فەرهەنگ و کولتووری کوردی دابەزاندوەتە ئاستێک کە نەک لە ناو کورد بەڵکو لە جیهانی وێژە و بێژەی جیهانیشدا جێگەیەکی نیە و زۆرێک بێزی لێ ئەکەنەوە و پەشیو چێوی ئەم ئاکارەی خۆی ئەخوات و خۆی و بەرهەمەکانیشی قەت ناچنە ڕیزی ناودارانی کورد هەر لە جەزیری و خانی و خانا و حاجی هەتا کاەسایەتییەکانی سەردەم وەک هەژار و جگەرخوێن. پەشێو بەو زمانە و لەم زەمانەدا دۆڕاندویەتی لە باری مێژووییەوە و نەیتوانیوە هۆبە و هەوارۆکەیەک لۆ خۆی لە کوردستان دەستەبەر بکات و هەر زوو کوردستانی دڵداری کاتی لاویەتی و ئێستاش کوردستانی دایکی لە کیس خۆی دا و ڕقی خۆیشی بە خەڵک ئەڕێژی و بەمەش ئەوەوندەی دیکە خۆی ڕەزاگران ئەکات و دیسان ئێژینەوە کە بەو کارانەی ئاو ئاژین ئەکاتە ئاشی نەیاران و ناحەزانی کورد و کوردستان .


پڕۆژەی نووسینی ناوی سلێمانی لە بناری چیای گۆیژە بە ماددەی ئاسن، کە ڕوبەری ۱٠ دۆنمی بۆ دیاری کراوە، وە ڕووبەری تەواوی نوسینەکە ٦٥٠٠ مەتر دووجایە، بە جۆرێك درێژی هەر پیتێك ٥٠ مەترە و پانی سەرجەم پیتەکانی ۳٥٠ مەترە. سەرپەرشتیارانی پڕۆژەکە لە هەوڵی ئەوەدان پاش تەواوبوونی، پڕۆژەکە بچێتە کتێبی گینسەوە بۆ ژمارە پێوانەییەکان، وەك گەورەترین ناو لە جیهاندا.\nسەبارەت بە بڕی تێچووی ئەم پڕۆژەیە هاوژین عوسمان لێپرسراوی ڕاگەیاندنی بەڕێوبەرایەتی باخچەکانی سلێمانی بە سولی ئۆن وێبی ڕاگەیاند: "ئەم کارە کارێکی خێرخوازییە، بودجەی لە لایەن حوکمەتەوە بۆ دابین نەکراوە، بەڵکو لە لایەن چەند کەسایەتییەکی شاری سلێمانییەوە پارەکە دابینکراوە. لە وتەکانیدا ئاماژەی بەوە دا کە "بیرۆکەی پڕۆژەی ناوی سلێمانی دەگەڕێتەوە بۆ ساڵی ۲٠٠۳ و تا ئێستا چەند جارێك و بە چەند شێوازێك داواکراوە، وەکو نوسینی ناوەکە بە ئاوێنە یاخود بە دار، دواجار بە سەرپەرشتی پارێزگاری پێشووی سلێمانی بەهرۆز حەمەساڵح مادەی ئاسن دیاری کرا بۆ نوسینی ناوی سلێمانی لەسەر چیای گۆیژە.\nلە ئێستادا چەند بۆچوونێك هەیە لەسەر نوسینی ناوی سلێمانی لەسەر چیای گۆیژە، بەشێکی زۆر لە بۆچوونەکان وەکو پڕۆژەیەکی مێژوویی و هێمایەك بۆ شارەکە لێی دەڕوانن و پێیان وایە سلێمانی شایانی لەمە زیاترە، لەهەمان کاتدا بەشێکی تر وەکو پڕۆژەیەکی نابەجێ ناوی دەبەن و پێیان وایە لەپاڵ هەموو ئەو پڕۆژانەی تردا کە لە بناری چیای گۆیژە کراون، پڕۆژەی نوسینی ناوی سلێمانیش زیاتر دیمەنی سروشتی چیای گۆیژەی شێواندووە و مادەی ئاسن زیانی ژینگەیی دەبێت لە داهاتوودا، بەتایبەتی گەر ڕێگای تایبەتی بۆ ببەن بۆ سەر شاخەکە و ئەمەش دەبێتە هۆی پارچەپارچەکردنی زیاتری گۆیژە و دەبێتە یەکێکی تر لە شێواندنی دیمەنە سروشتییەکانی شار لەپاڵ ڕەنگاو ڕەنگکردنی دیوار و شوێنە گشتییەکان بە وێنەی نا هونەرییانە و ڕەنگی زەق. وە پێیان وایە شاخی گۆیژە و سلێمانی بە سروشت و ڕەسەنایەتی خۆییەوە جوانە، و سلێمانی پێویستی بە دروستکردنی ناوبانگ نیە بەهۆی ناوێکی ئاسنینەوە، سلێمانی شاری هەڵمەت و قوربانی، پێکەوە ژیان و ڕۆشنبیرییە. بە شوناس و تایبەتمەندییەکانی خۆیەوە جوانە.


هێزەکانی تاران کۆڵبەرێکی دیکەی کورد بریندار دەکەن\nرۆژی دووشەممە 1 سەرماوەزی 2721 (22 نۆڤامبری 2021)، هێزە داگیرکەرەکانی تاران، لە ناوچەی سنووریی نەوسوودی سەر بە شاری پاوە، کۆڵبەرێکی کورد بەر دەسڕێژی گوللە دەدەن و لە ئاکامدا بریندار دەبێت.\nبەپێی راپۆرتی هرانا، ئەو کۆڵبەرە ناوی سەعید رەحیمی خەڵکی ئاوایی جانووری سەر بە شاری مەریوانە و پاش بریندارکردنی لە لایان هێزەکانی بەرفەرمانی تاران، لە لایان خەڵکەوە رەوانەی یەکێک لە ناوەندە تەندروستییەکان کراوە بۆ چارەسەر.\nشایانی باسە، بەشێکی بەرچاو لە خەڵکی ناوچە سنوورییەکانی رۆژهەڵاتی کوردستان، سەرەڕای دەوڵەمەندیی ناوچەکانیان بە دەیان کانزا و لەباتی رەخساندنی دەرفەتی کارکردن بۆیان لە رێی دروستکردنی کۆمپانیا، بەڵام لە لایان دەوڵەتی تارانەوە پشتگوێ خراون و ژیانێکی قورس بەسەردەبەن. هەربۆیە بۆ دابینکردنی بژێوی ژیانی خۆیان و بنەماڵەکانیان، پەنا دەبەنە بەر کارێکی قورس و پڕ مەترسیی بەناوی "کۆڵبەری"ی.\nساڵانە جگە لەوەی بەهۆی سەختیی ناوچەکان و چیاکانەوە دەیان کۆڵبەر هەڵدەدێرێن و زیانیکی زۆری گیانی و مادییان بەردەکەوێ، لە لایان هێزە بەرفەرمانەکانی تارانەوەش رێگرییان لێدەکرێ و رێگە نادەن بژێوی ژیانیان لەو رێگە مەترسیدارەوە دەستبکەوێ، بەر دەسرێژی هەڕەمەکیانە دەدرێن و ساڵانە دەیان کۆڵبەر گیان لەدەستدەدەن و دەیانی دیکەش بریندار دەبن..


کوردیپێدیا - چراخان رەفیق عومەر\n👫 چراخان رەفیق عومەر | پۆل: کەسایەتییەکان | زمانی بابەت: 🏳 کوردیی ناوەڕاست\nچراخان رەفیق عومەر\nهاوژینی پێشووی ئاشتی هەورامیئاشتی هەورامی بوو و لە بواری بازرگانیی نەوتدا کاردەکات.\n#ئاشتی هەورامی |\n1. 👁 نامەی چراخان ڕەفیق بۆ مەسعود بارزانی\n➕ ئەم بابەتە لەلایەن: (هاوڕێ باخەوان)ەوە لە: May 28 2019 9:40AM تۆمارکراوە\n📷 فایلی وێنە 1.0.2 30 KB May 28 2019 11:45AM هاوڕێ باخەوان\n📷 فایلی وێنە 1.0.1 34 KB May 28 2019 9:40AM هاوڕێ باخەوان


چەند کەیسێکی هەراسانکردنی کچان و ژنانمان لەناو دەزگا میدیاییەکان وەرگرتووە\nسەنتەری میترۆ بۆ داکۆکی لە مافی ڕۆژنامەنوسان ئاماری پێشێلکارییەکانی شەش مانگی ڕابردووی بەرامبەر ڕۆژنامەنوسان بڵاوکردەوە و ڕایگەیاند، کۆرۆنا بووەتە پاساوێکی دیکە بۆ بەرتەسککردنەوەی ئازادی ڕۆژنامەنوسی، ئاماژەی بەوەشکردووە، دوو کەیسی هەراسانکردنی كچان و ژنان لەناو دەزگاكانی میدیا تۆمارکراون.\nسەنتەری میترۆ بۆ داکۆکی لەمافی ڕۆژنامەنوسان لە ڕاگەیەندراوێکدا ڕایگەیاند: " لە شەش مانگی رابردوودا لە 1ی كانوونی دووەم بۆ 30 حوزەیرانی 2020، سەنتەری میترۆ (98) جۆری پێشێلكاری بەرامبەر (72) رۆژنامەنوس و دەزگای راگەیاندن تۆمار كردوە، لە ناویاندا (5) رۆژنامەنوسی ژن بوون".\nپێشێلکارییەکان بەم شێوەیەن:\n(3) هێرشی ئەلیكترۆنی\nسەنتەری میترۆ ئاماژەی بەوەکردووە، لە كۆتایی مانگی شوبات لەگەڵ دەسپێكردنی پلانی حكومەت بۆ خۆپارێزی لە ڤایرۆسی كۆرۆنا داوای لە میدیاكانی هەرێمی كوردستان كرد لە قۆناغی خۆپاراستن لە نەخۆشی "كۆرۆنا" پاڵپشتی هەڵمەتی نیشتیمانی بكەن بۆ خۆپارێزی لەم پەتایە و بڵاوكردنەوەی رێنمایی وهۆشیاری خۆپارێزی تەندروستی، نەبنە سەكۆیەك بۆ بەرهەمهێنانی ترس و پروپاگەندە، پشت بە سەرچاوەی فەرمی ببەستن.\nئەوەشی خستووەتەڕوو، لەماوەی چوار مانگی رابردوو كە ماوەی قۆناغی رێوشوێنەكانی خۆپارێزییە لە هەرێمی كوردستان، لە بری ئاسانكاری زیاتر بۆ دەزگاكانی راگەیاندن و پەیامنێرەكانی، دامەزراوە جۆراجۆرەكانی حكومەت لە هێزی چەكدارو مەدەنییان فشاری زیاتریان خستەسەر رۆژنامەنوسان، تەنانەت لە هەندێ حاڵەتدا ئۆباڵی بەرزبوونەوەی رێژەی تووشبووانی خستە سەر شانی هەندێک دەزگای میدیا، دیارترینیان كەناڵەكانی سەر بە ئۆپۆزسیۆنی سیاسی لە هەرێمی كوردستان.\nلەڕاگەیەندراوەکەی سەنتەری میترۆدا هاتووە: "ئەم رێگری و فشارانە لە كاتێكدایە كە لەم قۆناغەدا زۆرینەی میدیای بینراو، بیستراو و ئەلیكترۆنی، رۆڵی گرنگیان هەبووە لە بڵاوكردنەوەی هۆشیاری تەندروستی، بە زانیاری دروست بەشداربوون لە هەڵمەتی خۆپارێزی و ئەركی پیشەیی خۆیان جیبەجێكردوە، دەیان رۆژنامەنوس خۆیان خێزانەكانیان توشی ڤایرۆسی كۆرۆنا بوون، ئەمەش جێگەی ستایشە، نەك سەرزەنشت و پەلاماردانی مافەكانیان".\nسەنتەری میترۆ ئەوەشی خستووەتەڕوو: "لەناو ئەم بارودۆخەدا جیاكاری و هەراسانكردنی ژنان و كچانی رۆژنامەنوس بەردەوام بوو، میترۆ هەندێک كەیسی هەستیاری وەرگرتوە كە پەیوەندی بە هەراسانكردنی كچان و ژنانی رۆژنامەنوسەوە هەبووە لە ناو دەزگانی میدیای كوردستانی".\nئاماژەی بەوەشکردووە: 'سەرنجمان داوە كە ناهاوسەنگییەكی تەواو هەیە لە بەشداری ژنان لەناو هەواڵ و راپۆرت و بەرنامەكانیادا، داوا دەكەین هەنگاو بنێن بەرەو گەڕاندنەوەی هاوسەنگی بۆ پرسەكانی جێندەر، بەشدارییەكی هاوسەنگ هەبێت، چونكە ژنان و كچان لە هەموو بوارەكانی قۆناغی خۆپارێزی لە ڤایرۆسی كۆرۆنادا رۆڵی گرنگیان هەبووە".\nلە ڕاگەیەندراوەکەدا میترۆ داوا لە حكومەتی هەرێمی كوردستان کردووە:\nگرەنتی ئازادی رۆژنامەگەری بكەن كە بەپێی یاسای كاری رۆژنامەوانی رێكخراوە، لەپاڵ یاسای مافی بەدەستهێنانی زانیاری و بەهیچ شێوەیەك بەربەست نەخەنە بەردەم ئازادی كاری رۆژنامەنوسان.\nئازادی بیروڕا و رادەربڕین بەشێوەیەكی مەدەنییانە مافێكی سروشتی و یاساییە، ناكرێت بەهیچ پاساوێك پێشێلبكرێت.\nدەسەڵاتی دادوەری و ئەنجومەنی دادوەری و داواكاری گشتی پێویستە رۆڵی خۆیان بگێڕن لە پاراستنی سەروەری یاسا و دادگاییكردنی سەرپێچیكەران بەرامبەر رۆژنامەنوسان.\nكۆسپەكانی بەردەم كاری رۆژنامەنوس لەگەیشتن بەسەرچاوەی زانیاری لاببرێت.\nجیاكاری لەنێوان كەناڵەكانی راگەیاندندا نەكرێت بۆ بەدەستهێنانی زانیاری، بەڵكو رێگە بەهەموو میدیاكان بدرێت بەبێ بەربەست روماڵی ئەو هەواڵ و روداوانە بكەن كە جێی بایەخی خەڵكن.\nپێویستە راگرتن (تەوقیفكردن)ی رۆژنامەنوسان لەسەر كەیسەكانی تایبەت بەبڵاوكردنەوەو ئازادی بیروڕا نەمێنن.\nجگە لەپۆلیس هیچ دەزگایەكی ئەمنی بۆی نەبێت رۆژنامەنوس بانگ بكات، ئەویش تەنها بەفەرمانی دادوەر بێت.\nتەندروستیی هەرێم ئاماری 24 کاتژمێری ڕابردووی کۆرۆنای بڵاوکردەوە\n2020.07.19 - 20:12\nكۆرۆنا بووەتە هۆى زيادبوونى نەشتەرگەریی جوانكاریی\n2020.07.11 - 14:10


ئاڵای حكومەتی هەرێم لە بەغداد دەسوتێنرێت لە غیابی گفتوگۆی بنەبڕكردنی ناسیۆنالیزمدا لە عێراق. هاوڵاتیانی ئەم هەرێمە موچە وەرناگرن و حكومەت لە جێی چارە باس لە قەرزداری خۆی دەكات. لە یادی لەدەستدانی كەركوكدا باس باسی "ڕێكەوتنی بەڕێوەبردنی شەنگال"ە لە كاتێكدا كەركوك و هەموو ناوچەی ١٤٠ لە دەستی هێزە سەربازییە نا كوردەكاندان.\nلێرە پرسە نیشتیمانیەكان بێ بەها و بازاڕی جنێوفرۆشی مەزادخانەی سیاسەتن، هەموو بەهاكان كراونەتە ماڵی حیزب. مرۆڤ، ئاڵا، خاك و زمان ناسنامەی حیزبن. هاوڵاتی تا دەتوانێت دەیەوێت خاڵی بێت لە هەموو ئەمانە، كەواتا لێرە ژیان لەكوێی نیشتیمانە؟ ژیان، دەمێكە كێلێكی بێ ناوی بێ ئاڵایە لەم نیشتیمانە.\nژیان بارێكە بەسەر شانی مرۆڤەكانەوە، ماندوو ماندوو وەك عەزابێك ڕایدەكێشن. لە تەزبیح فرۆشەكانی بەردەم مزگەوتی گەورەوە، تا مەلۆدی هاواری تەماتە فرۆشەكانی سەیداوا و دەستە زبر و ماندووەكانی عەرەبانەچیەكانی كەلار هەمان پرسیار دەكەن وەك ئەوەی شێركۆ بێكەس كردی "ئێمە چیمان لە نیشتیمان دەویست؟" ئێمە تەنها ژیانمان دەویست. بەڵام ئێستا بێ دوو دڵی جێی دەهێڵین! بە خوێن، خەون و ڕەنجی هەموومان ئەم حكومەتە بنیادنرا. بەڵام خەون، رەنج و هیوا لەم وڵاتە یەكسانبوونەوە بە سفر. شێوازی ژیان ڕابردووی تێنەپەڕاند. سەدامی دادگایی كرد، سەدامبوونی تێنەپەڕاند.\nچونكە لەم وڵاتە هەموو هاوڵاتیەك سكاڵا تۆماركەرە و دادوەر غیاب. هەموو دادوەرێك تاوانبارە و تاوان مەجهول. حكومەت لێرە گەندەڵە چونكە نانەوا فرۆشەكانیش سەرە بە خزمەكانیان ناگرن! دز لێرە زۆرن چونكە هاوڵاتیان بۆ موچە گڵكۆی شەهیدەكان دەسوتێنن. چونكە ئێمە وەك هاوڵاتی لە دێر زەمانە وایان لێكردووین بۆ هونەری ژیان نەگەڕێین. چاومان پڕە لە تۆزێكی غەریب، داستانی پڕ تەمی مەرگێك دەگێڕینەوە لەهەر نیگایەكدا. گەر لە چاوی هەر مرۆڤێكدا خەمێكی قوڵی بێ تنۆك لە هیوا دەبینین ئەوكات زۆر شتی گەورەترمان لە خاك، ئاڵا و موچە لەدەستداوە.\nئێمە ژیانمان لەدەست داوە لە نیشتیماندا. لە مێژە خەون بە بوونی خۆمانەوە نابینین، بۆیە خۆمان بە تەنافی دامەزراندنەوە هەڵدەواسین، بێ ئەوەی پەلەقاژەی پڕۆژەیەك بكەینە خەمی ڕەنجمان. خوێنەریی، ئێستاتیكا، ئافرێنەریی، ڕەنج بە بەرهەمی و ئەنتی ڕۆتین و بیرۆكراسی شتگەلێكن لای ئێمە لە ژیاندا جێگایان زۆر كەمە. غیابی ئەمانە لە غیابی نەك موچە، بەڵكو نیشتیمانیش زیاتر دەبنە هۆی لەدەستدانی ژیان و بێ واتا بوونی ئاڵا.\nبەر لە دزینی موچە، كاتێك ڕێگای پەرتوكخانەكان كوێربوونەوە بۆریە نەوتەكانیش دادۆشران. فشقیات كە جێی بە داكۆكیكردن خۆشكرد دەسەڵاتداران جدیەتیان فڕێدایە زبڵدانی گەندەڵیەوە. كاتێك جدیەتی پیشەیی و بەدیهێنانی خەون كۆڵەوار بوون دام و دەزگا پوچ دەبنەوە، پوچبوونەوە كوشتنی هەموو بەهاكانە بە ئاڵاشەوە. بێ بەهابوونی بەهاكان وادەكات بەقەد مردوێك كاریگەریمان هەبێت لە گۆڕینی ڕۆتین، تەقالید، سیاسەت، ڕوانینگە و شێوازی ژیانی ئەم كۆمەڵگایە. كاتێك هەموو ئەمانە لە خەڵك جیابوونەوە ئاڵا چ واتایەكی دەبێت؟\nمردووەكان بێ ئاڵان، ئێمە چاوەكانمان پرژەی مەرگی واتای بەركەوتووە و بەرلەوەی ئەوان ئاڵاكەمان بسوتێنن ئێمە لێی تۆراوین. تۆراوین چونكە هەموو شتێك لە پەرجوی حیزب ئاڵاوە و ئێمەش چەوساوەی دەستی حیزب. بونە چەوساوە خۆی تاوانێكە لە سوتاندنی ئاڵا قورستر و ڕوخێنەرتر.\nتابلۆی ژیانی ناو چاوەكانمان زۆر پێش ئاڵاكەمان سوتا و ئیدی سوتانێك نییە سنوری ئازاری ئەم سوتانە ببەزێنێت تا پێی ڕاچڵەكین. چاوەڕێ مەبە سەرۆك بۆ ئاڵاكەمان لە بەغدا ڕاناچڵەكێین! چونكە چیاكانمان دەمێكە لەژێر پۆساڵی توركەكاندان. باپیرەم دەیگوت سەدام وتویەتی "ئەوەی چیاكانی شیمال كۆنتڕۆڵ بكات حكومداری عێراقە" چیاكانی شیمال دەمیكە ئاڵاكەی ئێمەی لێ نیە.


ئەمریکا هەڕەشەی ئێران بە جیددی وەردەگرێ\nشەممە, 27. 4. 2013\tن: ئارمین عارفی و: جەماڵ پوورکەریم\nئەیالەتە یەکگرتووەکانی ئەمریکا لە گەڵ ئیسرائیل، ئیمارات‌و عەڕەبستانی سعوودی گرێبەستی دە میلیارد دۆلاریی چەکوچٶڵی واژۆ کردووە. (( هێما‌و ئاماژەیەکی روون )) بۆ ئێران.\nئەگەر رواڵەتی ڕاستەقینەی بەرنامە ناوکییەکەی ئێران جێگەی شک‌و گومانە، لە بەشێکی ناتوانین دڕدونگ بین، ئەویش: هەڕەشەی بەردەوامی ئێران‌و گەورەتر کردنی ئەو هەڕەشانەیە لە لایەن ئیسرائیل‌و ئەمریکاوە، سەردانی ئەو ماوەیەی وەزیری بەرگریی ئەمریکا بۆ رۆژهەڵاتی ناوەڕاست ،دوایین نموونەی ئەو گەورەکردنەوەیە. چاک هیگڵ لە سەردانەکەی بۆ ئیسرائیل، باسی لە گرێبەستێکی دە ملیارد دۆلاریی چەکوچۆڵ لە گەڵ ئیسرائیل، ئیمارات‌و عەڕەبستانی سعوودی کرد‌و ئەوەش بە ناوەرۆک، هۆشدارییەکی روونە بە کۆماری ئیسلامیی ئێران.\nئەو گرێبەستە، فرۆشتنی چەکی دژە رادار بە مەبەستی بەرگری لە سیستمە بەرگرییەکان دژی هێرشی ئاسمانی بۆ ئیسرائیلیش لە خۆ دەگرێ. رادارگەلێکی نوێ بۆ فڕۆکە شەڕکەرەکان، فرۆکەی دابین کردنی سووتەمەنی KC-135و هەروەها بۆ یەکەم جار، کەرەستەیەکی تایبەتیی بە ڕاگواستنی پێوەندی V-22 Osprey کە نیوەی فرۆکەیە‌و نیوەی هێلیکۆپتیرە لەو گرێبەستە دا لە سەری ڕێککەوتوون\nژان لوو سمێن، مامۆستای بەشی رۆژهەڵاتی ناوەڕاست لە کۆلێژی بەرگریی ناتۆ دەڵێ :(( فرۆشتنی ئەو چەکانە بۆ پیشەسازیی چەک لە ئەمریکا ئاکام‌و ئەنجامی گرنگی بەدواوەیە.دەرفەتێکی زێڕین بۆ ئەمریکا کە پێشتر وای نیشان دابوو بۆ فرۆشتنی سەرلەنوێی فرۆکەی یارمەتیدەر لە گەڵ گرفت بەرەوڕوویە.))\nسەرۆکی دامەزراوەی لێکۆڵینەوەی ستراتیژیکی فەڕانسە (Ifas) فرانسوا ژێرێ دەڵێ : (( لە سەردەمی چاکسازیی بوودجەی بەرگری، ئەو فرۆشانە هەواڵی دڵخۆشکەرن بۆ بەشی چەکوچۆڵی ئەمریکا.))\nبە پێی یاسای ئەمریکا، ئەو وڵاتە لە سەر شانیەتی بە مەبەستی پاراستن‌و تەزمینی سەیتەرەی ئیسرائیل بە سەر ناوچەکە دا، یارمەتیی نیزامی پێشکەش بە ئیسرائیل بکا،لە ئێستا دا بڕی ئەو یارمەتییە بە ئیسرائیل لە ساڵێکدا سێ ملیارد دۆلارە. بەڵام ئەو یاسایە شانشینەکانی ناوچەی نەوتیی کەنداو ناگرێتەوە. بە پێی گرێبەستی ئەو ماوەیە، فڕۆکەی ئێف ١٦ بۆ ئیمارات‌و نوێترین مۆدێلی فرۆکەکانی ئەمریکایی بۆ عەڕەبستان دابین دەکرێ.\nفەڕانسەش هیوادارە بتوانێ فرۆکەی ڕافائێل بە ئەمیری ئەبووزەبی بفرۆشێ، ژان لوو سمێن لەو بارەوە گوتی: ((سەرەڕای هەموو ئەوانە ئەم پرسیارە دێتە پێش کە فرۆشتنی ئەو چەکانە تا چەند بۆ سیناریۆیەکی شەڕ لە کەنداو گونجاوە. ئەگەر لە بواری کرداریەوە ئەم باسە لە بەر چاو بگرین، ئەو وڵاتانە توانای نیزامییان لە ئێران زیاترە‌و پێویستییان نییە کە ئاوا بە پەلە چەکە بەرگرییەکانیان بەهێز تر بکەن.)) ئەو قسەیە تا ڕادەیەکی زۆر ڕاستە، چونکە بە پێی رێککەوتنە دوو لایەنە نیزامیەکانی نێوان ئەمریکا‌و هاوپەیمانانی لە ناوچەکە، ئەمریکاییەکان لە ئەگەری هێرشی هێزێکی بیانی بۆ یەکێک لەو وڵاتانە، دەبێ بێنە مەیدانەکەوە‌و دەستێوەردانی نیزامی بکەن.\nستراتیژی‌و سیاسەتی پێشگیرانە\nبەڵام ئیمکانی ڕووبەڕوو بوونەوە لە گەڵ کۆماری ئیسلامیی تەیار بە بۆمبی ناوکی مەترسیدارە، ئەوەندەی بۆ ئیسرائیل جێگەی مەترسییە بۆ عەڕەبستانیش هەر بەم شێوەیە. بۆ ئیسرائیل لە بەر ئەوەی، وتەکانی دژە ئیسرائیلیی ڕێبەرانی ئێران ئاماژە بۆ ئەوە دەکەن کە هاوکات لە گەڵ دەستراگەیشتنیان بە چەکی ئەتۆمی هێرش دەکەنە سەر ئیسرائیل‌و بە وتەی خۆیان لە گەڵ زەوی یەکسانی دەکەن، بۆ عەرەبستانی سعوودیش هەر بەم چەشنە، چونکە عەڕەبستانیش وەک رکابەری ناوچەیی کۆماری ئیسلامی، بە هەموو شێوەیەک خوازیاری (( پان کردنەوەی سەری مارە)) شیعەکەیە،بۆیە هەر دووکیان دەیانەوێ بەڵێنی لە دەسەڵاتی واشنگتۆن لە مەڕ پێشگرتن بە دەستڕاگەیشتنی ئێران بە چەکی ناوکی وەربگرن‌و ئیزن نەدرێ ئێران ببێتە هێزێکی ناوکی.\nواتە، هەر بەو شێوەیەی فرانسوا ژێرێ دەڵێ :(( ئەمریکا لە جاران زیاتر گەیشتۆتە ئەو ئەنجامەی کە دۆسیەی ناوکیی ئێران لە ماوەی ساڵی ٢٠١٣ دا چارەسەر ناکرێ، چونکە بە هۆی هەڵبژاردنەکان لە ئێران جارێ دەرفەت بۆ دیاریکردنی رێگە چارەی ڕاستەقینە لە وتووێژ لە گەڵ وڵاتە زلهێزەکان بەدی ناکرێ.))\nباراک ئۆباما هەروا بە نیازە کات بۆ دیپلۆماسی‌و تەحریم دابنێ، بەردەوام دووپاتەی دەکاتەوە کە ئەگەر ئێران بگاتە قۆناغی بەرهەم هێنانی چەکی ناوکی، کاردانەوەی نیزامی بە دوور نازانێ. بەڵام ئەو لێکدانەوەیە، دەوڵەتی ئیسرائیل قانع ناکا. ئیسرائیل دەڵێ کە نابێ ئێران بگاتە سەرەتای ناوکی بوون، باسێک کە بیرۆکەی هێرشی پێشگیرانە بۆ سەر ناوەندە ئەتۆمییەکانی ئێران دێنێتە ئاراوە‌و بیرۆکەی هێرش بە هێزتر دەکا.\nبە پێی بۆ چوونی فرانسوا ژێرێ، بۆ پێڕاگەیشتن بەو بابەتە( واتە هێرش بۆ سەر ئێران ) کە ئەگەری تەقینەوەی ناوچەکەی لێدەکرێ: (( واشنگتۆن خەریکی لێکدانەوەی سیاسەتی پێشگرتن بە هەڕەشەکانی ئێرانە، بە مەبەستی گۆشەگیر کردنی ئێران هەم لە بواری نیزامی‌و هەم لە باری سیاسی.)) بە وتەی ژان لوو سمێن : (( فرۆشی چەک لە لایەن ئەمریکاوە بەر لە هەر شتێک متمانە بەخشینە بە هاوپەیمانەکانی،هەروەها مەبەست لەو کارە پێشگری لە هێرشی ئیسرائیل بۆ سەر ئێرانە‌و هەروەها پێشگرتن بە بەشداریی عەرەبستانە لە پێشبڕکێی ناوکیدا.))\nبە پێی سەرچاوە ئەمریکاییەکانی ڕاپۆرتکراو لە لایەن ئاژانسی هەواڵدەریی فەڕانسە، ئەو گرێبەستە، گرێبەستێکی نەمادین‌و سەمبولیکە چونکە پێدانی چەکەکان لە لایەن ئەمریکاوە بەو وڵاتانە، تا چەند مانگی داهاتوو ئیمکانی نییە.\nلێدوانەکانی ئەمریکا، کاربەدەستانی ئێرانی تووشی سەرسوڕمان نەکرد. ڕامین مێهمانپەرەست، وتە بێژی وەزارەتی دەرەوەی رژیمی ئێران گوتی : ((فرۆشی ئەو چەکانە ئاکامێکی نییە جگە لە نائەمنی‌و ناسەقامگیریی ناوچەکە .)) ئێران لە مێژووی ئەو سەردەمەیدا هێرشی نەکردۆتە سەر هیچ وڵاتێک. سەرەڕای ئەوە، کۆماری ئیسلامی لە ماوەی ٣٠ ساڵی رابرددویدا، نفووز‌و پێگەی ناوچەیی خۆی لە ڕێگەی حیزبوڵڵای لوبنان‌و حەماسی فەلەستینی لە غەززە پەرە پێداوە. لە سووریە کە یەکێک لە بەشە سەرەکییەکانی میحوەری تاران- دیمیشق - بەیرووتە، لە سەرەتای شۆڕشەکان بە دژی بەشار ئەسەد، ئێران هێزەکانی بەسیج‌و پاسدار( ئەرتەشی ئیدۆئۆلۆژیک) ی بۆ یارمەتیدانی رژیمی سووریە بە کار هێناوە‌و لە خزمەت ئە ڕژیمە دابوون .\nژان لوو سمێن دەڵێ: ((دەستڕاگەیشتنی ئێران بە چەکی ناوکی دەتوانێ بۆ ئەو رژیمە بە مانای قەرەبووی وەدرەنگ کەوتنی لە پێشبڕکێی نیزامی لە ناوچەکەدا بێ.)) بە پێچەوانەی دەسەڵاتە پاشایەتییەکانی ناوچەی کەنداو، ئێران لە ژێر سەیتەرە‌و پاراستنی هیچ کام لە دەسەڵاتە زلهێزەکاندا نییە. کۆماری ئیسلامی زیاتر لە لایەن وڵاتانی سوننی مەزهەبی(جگە لە عێڕاق) هاوپەیمانی ئەمریکا کە پایەگا‌و بنکەی ئەمریکایان تێدا جێگیرە دەوروپشتی تەنراوە. فرانسوا ژێرێ دەڵێ: (( ئەو گرێبەستە چەکوچۆڵیە دۆخی ئێران ئاڵۆزتر دەکا‌و بۆ کەسانێک لە تاران کە وا بیر دەکەنەوە ئێران پێویستی بە چەکی ناوکییە، هۆکار‌و بەڵگەی پێویستیان بۆ دەستەبەر دەکا ))\nجاری خوێندراوه: 1447


تەندروستی عیراق: لەڕۆژی هەڵبژاردن خزمەتگوزارییە تەندروستییەكان بەردەوام دەبێت - تۆڕی میدیایی خەڵک\nهەواڵ بڵاوکراوەتەوە: 19/09/2021\nوتەبێژی وەزارەتی تەندروستی عیراق ڕایدەگەیەنێت، لەڕۆژی هەڵبژاردن خزمەتگوزارییە تەندروستییەكان بەردەوام دەبێت.\nسەیف بەدر وتەبێژی وەزارەتی تەندروستی عیراق ڕایگەیاند: ڕێوشوێنە تەندروستییەكان بەشێكی گرنگی هەنگاوەكانیان دەبێت لە پڕۆسەی هەڵبژاردنی 10ی تشرینی یەكەمی ئەمساڵ و پێویستی سەرەتایی بۆ بنكەكان دابیندەكرێت و هەماهەنگی لەنێوان فەرمانگە تەندروستییەكان لە سەرجەم پارێزگاكانی عیراق دەبێت.\nوتەبێژی وەزارەتی تەندروستی عیراق ئاشكرایكرد، ئەو پێداویستییە تەندروستیانەی تایبەتن بە ڤایرۆسی كۆرۆنا، فەراهەم دەكرێن و لە بنكەكانی دەنگدان كارمەندانی تەندروستی دادەنرێن.\nیاسای بەخاوەنكردنی زەوییە زێدەڕۆكان كەوتە بواری جێبەجێكردنەوە\nكۆمسیۆنی باڵا: سێ ملیۆن كارتی بایۆمەتریی دەنگدان هێشتا دابەشنەكراون\nعیراق.. كۆمسیۆن وادەی بانگەشەی هەڵبژاردنی دیاری دەكات\nخەڵك كۆمسیۆن وادەی بانگەشەی هەڵبژاردنی ئەنجومەنی نوێنەرانی عیراقی دیاری كرد. كۆمسیۆنی باڵای هەڵبژاردنەكان ماوەی بانگەشەی هەڵبژاردنی ئەنجومەنی…\nخەڵك- سەركردەیەك لە حەشدی ئێزدی، مەترسی خۆی دەخاتەڕوو لە داگیركردنی قەزای شنگال لەلایەن توركیا، ڕەتیشیدەكاتەوە هیچ جموجۆڵێكی ناسروشتی حەشد لە…\nپێشمەرگە دەگەڕێتەوە ناوچە كوردستانییەكانی دەرەوەی ئیدارەی هەرێم\nخەڵك- نوێنەری هەردوو وەزارەتی ناوخۆ و پێشمەرگە لە فەرماندەیی ئۆپەراسیۆنە هاوبەشەكانی عێراق ڕایدەگەیەنێت، سەرجەم ڕێكارەكانی دەستبەكاربوونی لیوا…\nلیژنەی باڵای كۆرۆنای هەرێم 14 بڕیاری دەركرد\nخەڵك- كۆبوونەوەی لیژنەی باڵای ڕووبەڕووبوونەوەی كۆرۆنا لە هەرێم كۆتایی هات و 14 بڕیار لەو بارەیەوە دەركرا و جەختكراویەوە لەسەر بەستی دەمامك و دەشڵێت:…\nبكوژی هیشام هاشمی چیرۆكی كوشتنەكەی دەگێڕێتەوە\nخەڵك تۆمەتباری سەرەكیی تیرۆركردنی ھیشام ھاشمی، توێژەر و چالاكوانی عیراق كە ئەفسەری پۆلیسە لەدانپێدانانەكانیدا دەڵێت، " بەدوو ماتۆڕسكیڵ چووینە…\nسەدر هۆكاری پاشگەزبوونەوەكەی ئاشكرادەكات\n06 ئیلول 2021 10.50 pm\nخەڵك ڕێبەری ڕەوتی سەدر ڕایدەگەیەنێت، لە پێناو ئەنجامدانی چاكسازی و بۆ چڕكردنەوەی هەوڵەكانی بەرەنگاربوونەوەی…\n14 مارس 2021 8.00 pm\nخەڵك- تیدرۆس ئەدهانۆم گیبرییسوس، بەڕێوەبەری گشتی ڕێكخراوی تەندروستی جیهانی ڕایدەگەیەنێت، ساڵی دووەمی پەتای…


بەوە دەست پێدەکەین پەیوەندی نێوان پێشبینی و خواست پەیوەندییەکی ڕاستەوانەیە، واتە هەر کاتێک ئاماژەکان باشبوون سەبارەت بە باردۆخی سیاسی و ئابووری ئەوا خواست دەست دەکات بە جوڵە، بە پێچەوانەشەوە ڕاستە.\nئێمە لەم باسەدا زیاتر مەبەستمان لایەنی نێگەتیڤی ئەگەرەکانە لە سەر ئابووری وڵات، دەتوانین بڵێن لەمڕۆدا یەکێکە لە هۆکارە کاریگەر و گرنگەکان بۆ جوڵەی بازاڕ، کە دەشڵێین بازاڕ دەست دەکات بە جوڵە واتە نرخ، کاڵا، کڕیار، فرۆشیار، بەئاراستەی چالاکیبوون یان سستبوون دەجوڵێن.\nئەم چوارە پێکێهێنەری بازاڕن، بازاڕ تەواو و دروست نابێ ئەگەر یەکێک لە ئەمانەی نەقس بێت، هەروەک ئۆتۆمۆبێل وایە هەر گرفتێک دروست ببێت لە سەر جوڵەکەی ئەوا سەرجەم پێکهێنەرەکانی دەگرێتەوە بەڵام بزوێنەرەکەی زۆر گرنگە بۆ چالاکبوونی، بزوێنەری بازاڕ بەکاربەرە دەتوانێ لە گەڵ جوڵەی خۆیدا ئەوانیتریش بخات بە جوڵە و چالاکیان بکات پاشان سەراپای ئابووری وڵات بخاتە سەر هەمان ڕێچکە و مسار و گەشەی خۆی.\nهەرێمی کوردستان ماوەیەکی زۆرە ئابووریەکەی تووشی سستبـوون بووە و دەتوانین بڵێین توشی بێبازارییەکی گەورە هاتووە، بەڵام خۆر و هەتاوی ئومێد پێش سەری ساڵ دەردەکەوتن کە ئاماژەی هیوابەخش بوون، بۆیە خەڵکی ئومێدیان وابوو گوزەرانیان گۆڕانی بە سەردا دێت بەهۆی کۆمەڵێک ئەگەرەوە لەوانە: باشبوونی بارودۆخی ئابووری کوردستان و پێکهێنانی کابینەی نۆیەمی حکومەتی هەرێم و نزیکبوونەوەی ناوەند و هەرێم لە ڕێکەوتنی ئابووری، هەموو ئەمانە گەشبینی لە دەروونی خەڵکدا ڕوواند و تەکانێکی تاڕادەیەکی باشی بە جوڵەی وەستاوی ئابووری هەرێمدا.\nبەڵام پێشهاتە تازەکان هەموو ئەم ئەگەرانەی کە ماوەیەکی زۆری نەخایەند سەرەو خوار کردەوە، بەتایبەتیش زیادبوونی گرژییەکانی ئەم دوایەی نێوان یەکێتی و پارتی کە دوو حیزبی خاوەن هێز و دەسەڵاتن، بیست و حەوت ساڵە بگرە زیاتر حوکمڕانی وڵات دەکەن لە هەر ئاماژەیەکی خراپی پەیوەندی نێوان ئەم دوو پارتە دەبێتە هۆی چاندنی ڕەشبینی لە دەروونی تاکەکانی کۆمەڵگەدا، پاشان ئاماژەی زۆر خراپ دەردەکەوێ لە سەر سەراپای کایەی ئابووری وڵاتدا.\nبۆیە بەکاربەر هەستیارە بەرانبەر گۆڕانکارییەکان کە ڕوودەدەن بەتایبەتی ئەگەر لە بەرژەوەندی خۆی نەبێ، چونکە هەر بەکاربەرێک بە ئاراستەی بەدیهێنانی زۆرترین بڕی تێربوونی پێداویستییەکانی هەنگاو دەنێت، بەو داهاتەی کە هەیەتی، بەکاربەر لە پێداویستییەکانیەوە لە ئێستا و ئایندە دەڕوانێت، ئەوە بەکاربەرە پێداویستییە هەمە جۆرەکانی بەشدەکات بە جۆرێک ئەو بەشکردنە زۆرترین کەڵکی پێ بگەیەنێ لە داهاتوودا بەو بڕە داهاتەی بەردەستی، بۆیە هەر ئەمەشە وایکردوە هەمیشە گوێ قوڵاخ بێت بۆ هەر ئەگەر و پێشهاتێ کە لە چواچێوەی ئابووری وڵاتدا رەنگبێ بێتە کایەوە یان رووبدات.


هه‌ڕه‌شه‌ی ئاشكرای تره‌مپ بۆ ئێران\n- سه‌رۆكی ئه‌مریكا، دۆناڵد تره‌مپ: "(حكوومه‌تی ئێران) 40 ساڵ گه‌نده‌ڵی، گوشار و تیرۆر. رژێمه‌كه‌ی ئێران ته‌نها شكستێكی 40 ساڵی به‌رهه‌مهێنا. گه‌لی ئێران شایسته‌ی داهاتوویه‌كی گه‌شترن"\nHakan Çopur,Hemın Othman Mohammed | 12.02.2019\nسه‌رۆكی ئه‌مریكا، دۆناڵد تره‌مپ سه‌باره‌ت به حكوومه‌تی ئێران كه یادی 40 ساڵه‌ی ده‌كاته‌وه راگه‌یاند "رژێمه‌كه‌ی ئێران ته‌نها شكستێكی 40 ساڵی به‌رهه‌مهێنا. گه‌لی ئێران شایسته‌ی داهاتوویه‌كی گه‌شترن".\nله بڵاوكراوه‌یه‌كیدا له تۆڕی كۆمه‌ڵایه‌تی تویته‌ر، تره‌مپ لێدوانی توندی به‌رامبه‌ر حكوومه‌تی ئێران دا.\nسه‌رۆكی ئه‌مریكا له بڵاوكراوه‌كه‌یدا باسی له حكوومه‌تی ئێران كرد و رایگه‌یاند "40 ساڵ گه‌نده‌ڵی، گوشار و تیرۆر. رژێمه‌كه‌ی ئێران ته‌نها شكستێكی 40 ساڵی به‌رهه‌مهێنا. گه‌لی ئێران شایسته‌ی داهاتوویه‌كی گه‌شترن".\n- هه‌ڕه‌شه‌ی روون له لایه‌ن بۆڵتن-ه‌وه\nراوێژكاری ئاسایشی نەتەوەیی لە كۆشكی سپی، جۆن بۆڵتن له گرته ڤیدیۆییه‌كدا كه له هه‌ژماری تویته‌ری كۆشكی سپیدا بڵاویكرده‌وه به‌ڕوونی هه‌ڕه‌شه‌ی له حكوومه‌تی ئێران كرد.\nبۆڵتن ئاماژه‌ی به‌وه كرد كه ئێران تیرۆری گه‌لی خۆی و وڵاتانی ناوچه‌كه‌ی كردووه و گوتی: "ئیران بۆ چاوترساندنی خه‌ڵكی له هه‌موو شوێنێكی جیهان، هێشتا به‌دوای به‌ده‌ستهێنانی چه‌كی ئه‌تۆمیدایه".\nبۆڵتن له گرته ڤیدیۆییه‌کەدا كه نزیكه‌ی خوله‌كێك ده‌بێت بانگه‌شه‌ی ئه‌وه‌ی كرد كه ئێران له سووریا، عێراق، یه‌مه‌ن و خۆرهه‌ڵاتی ناوه‌ڕاست "به‌رده‌وامه له پشتیوانی سه‌ره‌كی تیرۆری نێوده‌وڵه‌تی".\nجۆن بۆڵتن گوتیشی: "ره‌نگه خراپترینی ئه‌وه بێت گه‌لی ئێران به‌ده‌ست كێشه‌ی جددیه‌وه ده‌ناڵێنێت، رێژه‌ی بێكاری له ئاستی پێوانه‌ییدایه، هه‌ڵئاوسان له به‌رزترین ئاستی هه‌موو كاته‌كاندایه و دراوی ئێرانی ته‌واو دابه‌زیوه. وانازانم له‌مه‌ودوا ساڵێكی زۆرتان مابێت بۆ یادكردنه‌وه".\nناوبراو كه به بۆچوونی دژبه ئێران ناسراوه له په‌یامه‌كانی پێشووتریدا به شێوه‌یه‌كی روون هه‌ڕه‌شه‌ی له حكوومه‌تی ئێران كردبوو و ئاماژه‌ی به‌وه كردبوو كه هه‌موو بژارده‌كان له‌سه‌ر مێزی گفتوگۆن.\nئه‌مریكا ئێران راوێژكاری ئاسایشی نیشتمانی كۆشكی سپی، جۆن بۆڵتن سه‌رۆكی ئه‌مریكا، دۆناڵد تره‌مپ\nهه‌ڕه‌شه‌ی نوێی تره‌مپ له ئێران\nبۆڵتن هه‌ڕه‌شه‌ی سه‌پاندنی سزای دیكه به‌سه‌ر ئێراندا ده‌كات\nناتۆ ٩٨٤ ملیار دۆلار خه‌رجی به‌رگریی دابین ده‌كات\nوه‌ڵامی روحانی بۆ تره‌مپ: ''ئێوه به‌دوای دانوستانه‌وه نین''


ئێران، سعودیە بە بۆردوومانكردنی باڵیۆزخانەی ئەمریكا لە بەغدا تۆمەتباردەكات – تۆڕی میدیایی خەڵک\n2019/05/21 - 9:49 PM\nسەرۆكی لیژنەی ئاسایشی نیشتمانی لە پەرلەمانی ئێران ئاماژەبەوەدەكات، حكومەتی ڕیاز لەپشت بۆردوومانكردنی باڵیۆزخانەی ئەمریكایە لە بەغدا.\nحیشمەتوڵا فەلاحەت پیشە سەرۆكی لیژنەی ئاسایشی نیشتمانی لە پەرلەمانی ئێران لە جریوەیەكدا لە هەژماری تایبەتی خۆی لە تۆڕی كۆمەڵایەتی تویتەر نووسیویەتی، ئەو مووشەكەی ڕۆژی 19ی ئایار ئاڕاستەی باڵیۆزخانەی ئەمریكا كرا لە بەغدا، پەیوەندی بە وڵاتی سعودیەوە هەیە و وتیشی، ئاڕاستەكردنی ئەو مووشەكە و دواتر كۆكردنەوەی لێپرسراوانی دەوڵەتانی عەرەبی بەشێكە لە سیاسەتی گێرەشێوێنی لێپرسراوانی ڕیاز.\nحیشمەتوڵا فەلاحەت پیشە ئاماژەی بەوەشكرد، ئیدارەی واشنتۆن خیانەت لە گەلی ئەمریكا دەكات و سیاسەتەكانی دۆناڵد ترەمپ بە پشتیوانیكردنی سعودیە هاووڵاتیانی ئەمریكا دووچاری مەترسی دەكاتەوە.\nجێی ئاماژەیە، دوابەدوای ئەو هێرشە مووشەكییەكەی كرایە سەر باڵیۆزخانەی ئەمریكا لە بەغدا، شا سەلمان بن عەبدولعەزیز پادشای سعودیە لە بانگهێشتنامەیەكیدا بۆ سەرۆكی سەرجەم وڵاتانی عەرەبی داوایكرد بەمەبەستی تاووتوێكردنی بارودۆخ و ئاڵۆزییەكانی ناوچەكە، ڕۆژی پێنج شەممە، 30ی ئایار لە شاری مەككە كۆببنەوە.\nئەمریكاباڵیۆزخانەی ئەمریكا لە بەغداپەرلەمانی ئێرانترەمپتویتەرجەنگڕیازسعودیەشا سەلمان بن عەبدولعەزیزعيراق\nبزووتنەوەی نوجەبا: لە ئەمریكا دەدەین


NRT TV | جۆراوجۆر | ئەنجلینا جولی دەچێتە ناو سیاسەتەوە\nئەنجلینا جولی دەچێتە ناو سیاسەتەوە\nئەنجلینا جولی ئەکتەری بەناوبانگی ئەمریکی\nئەنجلینا جولی ئەکتەری بەناوبانگی ئەمریکی و باڵیۆزی نیازپاکی نەتەوەیەکگرتووەکان ڕایگەیاند، ئەگەر پێویست بکات لە داهاتوودا پۆستێکی سیاسی وەردەگرێت.\nئەنجلینا جولی لە چاوپێکەوتنێکیدا لەگەڵ ڕادیۆی بی بی سی بەریتانی ڕایگەیاندووە، ٢٠ ساڵ پێش ئێستا کاتێک باسی چوونە ناو سیاسەتیان دەکرد ڕاستەوخۆ ڕەتی دەکردەوە بەڵام ئێستا بڕوای وایە ئەگەر پێویست بکات لە داهاتوودا پۆستێکی سیاسی وەردەگرێت.\nئەجلینا جولی لە ئێستادا باڵیۆزی نیازپاکی نەتەوەیەکگرتووەکانە کە کار دەکات بۆ پاراستنی ژینگە و مافی پەنابەران و ئەو کەسانەی لە کردەوە توندوتیژیەکاندا دەبنە قوربانی.\nلە بەشێکی تری چاوپێکەوتنەکەیدا باسی لەوەشکردووە، ئەو ناتوانێت بڕیاری ئەوە بدات کەسایەتییەکی گونجاوە بۆ وەرگرتنی پۆستێکی سیاسی بەڵام ئەگەر هەیە هەموو شتێکی ڕووبدات لە داهاتوودا لەگەڵ دەوڵەتدا کار بکات.\nپێدەچێت جولی ئەگەر بێتە ناو کایەی سیاسەتەوە لەگەڵ حزبی دیموکراتەکان درێژە بە کاری خۆی بدات چونکە لە چاوپێکەوتنەکەدا لەگەڵ بی بی سی پێشکەشکاری بەرنامەکە بە ئەنجلینا جولی دەڵێت، لە ئێستادا ٣٠ بۆ ٤٠ کەس کاندیدن بۆهەڵبژاردنی داهاتووی سەرۆکایەتی ئەمریکا تۆ یەکێکیت لەو کەسانە جولی لە وەڵامدا وتی" سوپاس"\nئەنجلینا جولی یەکێکە لە دیارترین ئەکتەرەکانی سینەمای ئەمریکا، هەڵگری خەڵاتی ئۆسکارە، وەکو باڵیۆزی نیازپاکی نەتەوەیەکگرتووەکان سەردانی دەیان وڵاتی کارەساتباری جیهانی کردووە و ملیۆنەها دۆلاری بۆ پرۆژە خێرخوازییەکان خەرجکردووە، بە وتەی خۆی، سێیەکی داهاتەکەی بۆ کاری خێرخوازی تەرخانکردووە.\nجولی لە ئێستادا پرۆژەی هۆشیاری منداڵانی لە ئەستۆ گرتووە کە کاردەکات بۆ پێگەیاندن و فێربوونی ئەو منداڵانە کە بەهۆی کردەوە توندوتیژیەکانی جیهانەوە لە کۆمەڵگا و جیهانی تەکنەلۆژیا دورکەوتونەتەوە.


شه‌ش مانگ زیندانی به‌سه‌ر رێبوار تاڵەبانی سه‌پێندرا\nبه پێ بڕیارێك كه وێنه‌یه‌كی ده‌ست په‌یام كه‌وتووه، دادگای تاوانه‌كانی كه‌ركوك-ی تایبه‌ت به كێشه‌كانی ده‌ستپاكی، بڕیاری به‌ند كردنی بۆ ماوه‌ی شه‌ش مانگ بۆ ڕێبوار تاڵه‌بانی، سه‌رۆكی ئه‌نجومه‌نی پارێزگای كه‌ركوك به‌وه‌كاله‌ت ده‌رده‌كات و فه‌رمانیش به ده‌ستگیركردنی ناوبراو ده‌كات.\nبه‌پێی بڕیاره‌كه‌ی دادگای كه‌تنی كه‌ركوك-ی تایبه‌ت به كێشه‌كانی ده‌ستپاكی، هه‌ردوو ئه‌نجومه‌نی پارێزگای كه‌ركوك و دیوانی چاودێری دارایی عیراق له‌ڕێگه‌ی بریكاره‌كانیانه‌وه سكاڵایان له‌سه‌ر ڕێبوار فایه‌ق عه‌بدولمه‌جید ناسراو به (ڕێبوار تاڵه‌بانی) تۆمار كردووه و دادگا به‌شێوه‌ی غیابی و به‌بێ ئاماده‌بونی خۆی به‌پێی ماده‌ی 331 له یاسای سزادانی عیراقی بڕیاری له‌دژی ناوبراو ده‌ركردووه.\nهه‌ر به‌پێی بڕیاره‌كه، ڕێبوار تاڵه‌بانی بۆ ماوه‌ی شه‌ش مانگ به‌ند ده‌كرێت و بڕیاره‌كه‌ش بۆ سه‌رجه‌م بنكه‌كانی پۆلیس و ئاسایش بۆ ده‌ستگیركردنی ناوبراو گشتێنراوه.\nله‌دوای ڕووداوه‌كانی 16ی ئۆكتۆبه‌ری ساڵی 2017-ه‌وه ڕێبوار تاڵه‌بانی، سه‌رۆكی ئه‌نجومه‌نی پارێزگای كه‌ركوك به‌وه‌كاله‌ت هاوشیوه‌ی پاریزگار و ده‌یان به‌رپرسی دیكه‌ی كورد ئه‌و شاره‌ی جیهێشتووه‌و چه‌ندین جاریش ڕایگه‌یاندووه: تاوه‌كو ئه‌و دۆخه سه‌ربازیه‌ی سه‌پێنراوه لانه‌برێت ناگه‌ڕێته‌وه، ئه‌مه‌ش بۆته هۆی وه‌ستانی كاره‌كانی ئه‌نجومه‌نی پارێزگای كه‌ركوك.


دەنگ: #سارۆ موحەممەدنژاد"۲ ساڵە"کۆڕوو مامۆساهومایون موحەممەدنژادی ئازیزی شێعرە:کاکه فەتحوڵڵا ڕەزایی\n#سارۆ موحەممەدنژاد "۲ ساڵە"\nکۆڕوو مامۆساهومایون موحەممەدنژادی ئازیزی\nشێعرە:کاکه فەتحوڵڵا ڕەزایی\n#سارۆ موحەممەدنژاد "۲ ساڵە" کۆڕوو مامۆساهومایون موحەممەدنژادی\nجەشنوارەو شێعرەو زارۆڵاو هەورامانی\nده‌سوه‌شی جه کاکه سەفووەت ئەمیری"ڪۆچـەر"ی که‌ر‌مێ\nطبقه بندی: فرهنگی و هنری، اجتماعی، ادبیات/شعر، تاریخ، اخبار، زوانی هه‌ورامی، ده‌گاو زاوه‌ری/روستای دز‌آور، تصاویرومناظرطبیعی وتاریخی، هومایون موحەممەدنژاد، فه‌تحوڵڵا ڕه‌زایی، سەفووەت ئەمیری(کۆچەر)،\nبرچسب ها:هه‌ورامان‌هانه‌به‌رچه‌م-کتابخانه‌هورامان،یانه‌وکتێبووهه‌ورامانی-هه‌ورامان-هۆرامان-اورامان-اورامانات-دزآور(زاوه‌ر)-لهون-نوسود-تخت-ژاورود-پاوه-نودشه(نۆتشه)زرده-پریان-رێژاو(ریجاب)-شریف‌آباد-زاغه-کندوله-ته‌وێڵێ-بیاره-ساور-نودیجه-هه‌ڵه‌بجه-خۆرماڵ-مریوان-سروآباد-کرمانشاه-کردستان-دالانی-چهارقلعه‌عبدالملکی (زاغمرز-زینوند-حسین‌آباد-امیرآباد) هورامی های شمال ایران) عکس -شبک(شه‌به‌ک)-سنجار-کاکه‌یی-یارسان-ساور-نودیجه-زازا-زازاکی-قلعه قروه-چورژی-هومایون موحه‌ممه‌دنژاد،سه‌فه‌ره‌کێ گالیوێری،وه‌سیه‌ت په‌ی مه‌زهه‌ری،یانەوخەما،دەنگ: #سارۆ موحەممەدنژاد"۲ ساڵە"کۆڕوو مامۆساهومایون موحەممەدنژادی ئازیزی شێعرە:کاکه فەتحوڵڵا ڕەزایی،\nدنبالک ها: #سارۆ موحەممەدنژاد "۲ ساڵە" کۆڕوو مامۆساهومایون موحەممەدنژادی ئازیزی،\nحەفتەنامەو ئاواتی شوماره‌و۶١ -ی به بابەتوو نویسەرا و شاعێراو هەورامانی رازیاوە\nحەفتەنامەو ئاواتی شوماره‌و۶١ -ی\nکاکە موحەممەدی فه‌هیم،کاکە عوسمان ڕەحیمی هەجیجی\nکاکەپەرویز بابائی،کاکەهومایون موحەممەدنژاد،\nکاکە یاوەر هەورامی،کاکە بێهرووز موحەممەدپور(شارۆ) و...رازیاوە\n# شماره۶١ /سال دوم - بە تاریخ 27آذرماە۱۳۹۶\n"دزآور(زاوەر)، روستایی با تاریخی بە درازای\nتاریخ هورامان و کردستان (۱)"\nبابەتێو جە کاکەهومایون موحەممەدنژادی.\nطبقه بندی: فرهنگی و هنری، اجتماعی، ادبیات/شعر، اخبار، زوانی هه‌ورامی، شهرها و روستاهای هورامان، ده‌گاو زاوه‌ری/روستای دز‌آور، نوشتارهای همایون محمدنژاد، هومایون موحەممەدنژاد، موحەممەد فه‌هیم، شۆرش عه‌زیزی/"ئاوات"دیارکهن، بێهرووز موحەممەدپوور(شارۆ)، یاوه‌ر هه‌ورامی، په‌رویز بابایی، عوسمان ڕەحیمی(مورید)،\nبرچسب ها:هه‌ورامان‌هانه‌به‌رچه‌م-کتابخانه‌هورامان،یانه‌وکتێبووهه‌ورامانی-هه‌ورامان-هۆرامان-اورامان-اورامانات-دزآور(زاوه‌ر)-لهون-نوسود-تخت-ژاورود-پاوه-نودشه(نۆتشه)زرده-پریان-رێژاو(ریجاب)-شریف‌آباد-زاغه-کندوله-ته‌وێڵێ-بیاره-ساور-نودیجه-هه‌ڵه‌بجه-خۆرماڵ-مریوان-سروآباد-کرمانشاه-کردستان-دالانی-چهارقلعه‌عبدالملکی (زاغمرز-زینوند-حسین‌آباد-امیرآباد) هورامی های شمال ایران) عکس -شبک(شه‌به‌ک)-سنجار-کاکه‌یی-یارسان-ساور-نودیجه-زازا-زازاکی-قلعه قروه-چورژی-هومایون موحه‌ممه‌دنژاد،سه‌فه‌ره‌کێ گالیوێری،وه‌سیه‌ت په‌ی مه‌زهه‌ری،یانەوخەما،حەفتەنامەو ئاواتی شوماره‌و۶١ -ی به بابەتوو نویسەرا و شاعێراو هەورامانی رازیاوە،\nنوشته شده در تاریخ دوشنبه 27 آذر 1396 توسط همایون محمدنژاد\n26 بیست وششمین شماره‌ی، هفته‌نامە لووتکه ، تقدیم خوانندگانش شد (ژماره‌و26 حه‌فته‌نامەو لووتکەی وه‌ڵا کریاوه)\n26 بیست وششمین شماره‌ی، هفته‌نامە لووتکه ، تقدیم خوانندگانش شد\nژماره‌و26 حه‌فته‌نامەو لووتکەی وه‌ڵا کریاوه\nطبقه بندی: فرهنگی و هنری، اجتماعی، ادبیات/شعر، تاریخ، اخبار، جفرافیا، تصاویرومناظرطبیعی وتاریخی، هفته نامه‌ی مردمی لووتکه،\nبرچسب ها:هه‌ورامان‌هانه‌به‌رچه‌م-کتابخانه‌هورامان،یانه‌وکتێبووهه‌ورامانی-هه‌ورامان-هۆرامان-اورامان-اورامانات-دزآور(زاوه‌ر)-لهون-نوسود-تخت-ژاورود-پاوه-نودشه(نۆتشه)زرده-پریان-رێژاو(ریجاب)-شریف‌آباد-زاغه-کندوله-ته‌وێڵێ-بیاره-ساور-نودیجه-هه‌ڵه‌بجه-خۆرماڵ-مریوان-سروآباد-کرمانشاه-کردستان-دالانی-چهارقلعه‌عبدالملکی (زاغمرز-زینوند-حسین‌آباد-امیرآباد) هورامی های شمال ایران) عکس -شبک(شه‌به‌ک)-سنجار-کاکه‌یی-یارسان-ساور-نودیجه-زازا-زازاکی-قلعه قروه-چورژی-هومایون موحه‌ممه‌دنژاد،سه‌فه‌ره‌کێ گالیوێری،وه‌سیه‌ت په‌ی مه‌زهه‌ری،یانەوخەما،26 بیست وششمین شماره‌ی،هفته‌نامە لووتکه،\nبرچسب ها:هه‌ورامان‌هانه‌به‌رچه‌م-کتابخانه‌هورامان،یانه‌وکتێبووهه‌ورامانی-هه‌ورامان-هۆرامان-اورامان-اورامانات-دزآور(زاوه‌ر)-لهون-نوسود-تخت-ژاورود-پاوه-نودشه (نۆتشه)زرده-پریان-رێژاو(ریجاب)-شریف‌آباد-زاغه-کندوله-ته‌وێڵێ-بیاره-ساور-نودیجه-هه‌ڵه‌بجه-خۆرماڵ-مریوان-سروآباد-کرمانشاه-کردستان-دالانی-چهارقلعه‌عبدالملکی(زاغمرز-زینوند-حسین‌آباد-امیرآباد)هورامی های شمال ایران)عکس -شبک(شه‌به‌ک)-سنجار-کاکه‌یی-یارسان-ساور-نودیجه-زازا-زازاکی-قلعه قروه-چورژی-هومایون موحه‌ممه‌دنژاد،سه‌فه‌ره‌کێ گالیوێری،وه‌سیه‌ت په‌ی مه‌زهه‌ری،یانەوخەما،به گزارش 'هه‌ورامان هانه‌به‌رچه‌م'،رمان" وقتی که باد می وزد"،\nدنبالک ها: کتابخانه‌هورامان،کتێبخانه‌وهه‌ورامانی، یانه‌وکتێبووهه‌ورامانی،\tخبرگزاری پاوه پرس،\tکتابخانه عمومی شهید رجایی باینگان،\tخبرگزاری زریوارخبر،\nشێعرێ تازێ جه کاکه مه‌هدی ئه‌بری(هه‌ورام)\nتوەو هەر زامیە کە دەمش داوە\nبەرزتەرین قلەیچ شانشینت.\nدوورپێکتەرین کەهکەشانیەنە کە خیاڵیچ بڕ نمەکەرۆ\nشۆنەمات تەوێڵەو خۆدایوە دیارەن\nچننە شمشێرێت هۆرپڕنێ\nبەحر تا بەحر ونی ئەو پەردە دڕیا.\nئەبۆلهۆلوو سامناکیت کام سەختش نەتاشا\nجیزە تا پێرۆ\nڕۆم تا تەنگیوەر.\nهەنگوسەرە مانگە شەقش بەرد\nبە گۆشە چەمیەت\nمەنارێت چنیێ ئەو کاسەو سەرەو شاریە.\nدەسیەم پووکاڵاوەت بازۆنە\nئەرامەننەییت لاچەمەنە بسەڕۆوە!؟\nهەنگوریە چفناش گۆشمەرە\nهەر دوویچ تەحتێڵ .\nبە پەلە دەسێ سەردێ\nتۆ بە تۆ\nزامبەسو زۆڵمەتی مەکەراوە.\nدلێ دڵوو زامیەنە\nکە هەڵای بە سۆن .\n#نویسەر:ئۆکتاویۆ پاز \nطبقه بندی: ادبیات/شعر، زوانی هه‌ورامی، مه‌هدی ئه‌بری(هه‌ورام)،\nبرچسب ها:هه‌ورامان‌هانه‌به‌رچه‌م-کتابخانه‌هورامان،یانه‌وکتێبووهه‌ورامانی-هه‌ورامان-هۆرامان-اورامان-اورامانات-دزآور(زاوه‌ر)-لهون-نوسود-تخت-ژاورود-پاوه-نودشه(نۆتشه)زرده-پریان-رێژاو(ریجاب)-شریف‌آباد-زاغه-کندوله-ته‌وێڵێ-بیاره-ساور-نودیجه-هه‌ڵه‌بجه-خۆرماڵ-مریوان-سروآباد-کرمانشاه-کردستان-دالانی-چهارقلعه‌عبدالملکی (زاغمرز-زینوند-حسین‌آباد-امیرآباد) هورامی های شمال ایران) عکس -شبک(شه‌به‌ک)-سنجار-کاکه‌یی-یارسان-ساور-نودیجه-زازا-زازاکی-قلعه قروه-چورژی-هومایون موحه‌ممه‌دنژاد،سه‌فه‌ره‌کێ گالیوێری،وه‌سیه‌ت په‌ی مه‌زهه‌ری،یانەوخەما،شێعرێ تازێ جه کاکه مه‌هدی ئه‌بری(هه‌ورام)،\nنوشته شده در تاریخ یکشنبه 26 آذر 1396 توسط همایون محمدنژاد\nزوانی ئەۮایی جه شێعره‌و کاکه'موحەممەدی فه‌هیم'ی\nدەسیۆ سەرمەسوو بادەو بێگانا\nدژمنی ژیروو وێ بە گەوج زانا\nوەربێنێ زوانی ، بەسە زوانیما\nبیێنێ مێمڵوو ، رۆح و گیانیما\nکاوێژوو زوانوو خەڵکی کەراوە\nزوانی ئەۮایی ، وێشا شاراوە\nکەرگەی دەڵێنێ و هێڵە نماراوە\nبیێنێ بە سواڵکەر وەروو بەراوە\nنەۮیم مەلێ تەر چوون قاڵاو قڕنۆ\nیا پەلەوەرێ ، هیلیانەش وڕنۆ\nئینە خوۮان رۆی ئاۮیچ های باوە\nهەڵاوە کۆنەو ، خەڵکی نەنیاوە\nچازیاتەر نەلاو ، بەیا دماوە\nجە باخا وێما ، کەپرێ بیناوە\nهەر ئارۆ خاسەن،فرە دێرەن سەبا\nهەورامی و گێلی ، کوجا مەرحەبا؟\nطبقه بندی: فرهنگی و هنری، اجتماعی، ادبیات/شعر، زوانی هه‌ورامی، موحەممەد فه‌هیم،\nبرچسب ها:هه‌ورامان‌هانه‌به‌رچه‌م-کتابخانه‌هورامان،یانه‌وکتێبووهه‌ورامانی-هه‌ورامان-هۆرامان-اورامان-اورامانات-دزآور(زاوه‌ر)-لهون-نوسود-تخت-ژاورود-پاوه-نودشه(نۆتشه)زرده-پریان-رێژاو(ریجاب)-شریف‌آباد-زاغه-کندوله-ته‌وێڵێ-بیاره-ساور-نودیجه-هه‌ڵه‌بجه-خۆرماڵ-مریوان-سروآباد-کرمانشاه-کردستان-دالانی-چهارقلعه‌عبدالملکی (زاغمرز-زینوند-حسین‌آباد-امیرآباد) هورامی های شمال ایران) عکس -شبک(شه‌به‌ک)-سنجار-کاکه‌یی-یارسان-ساور-نودیجه-زازا-زازاکی-قلعه قروه-چورژی-هومایون موحه‌ممه‌دنژاد،سه‌فه‌ره‌کێ گالیوێری،وه‌سیه‌ت په‌ی مه‌زهه‌ری،یانەوخەما،زوانی ئەۮایی جه شێعره‌و کاکه'موحەممەدی فه‌هیم'ی،


ھۆراشیۆ ساوتگەیت - ویکیپیدیا، ئینسایکڵۆپیدیای ئازاد\nھۆراشیۆ ساوتگەیت (لەدایکبووی ٥ی تەممووزی ١٨١٢ – مردووی ١١ی نیسانی ١٨٩٤) لە پۆرتلاند لە دایک بووە، لە کەنیسەی پرۆتێستانتیدا خوێندویەتی. لە ساڵی ١٨٣٤دا بە فەرمی بوە بە قەشەی کەنیسەی «ئەپیسکۆپاڵ»ی ویلایەتە یەکگرتوەکانی ئەمریکا.\nقەشە ھۆراشیۆ ساوتگەیت\nساوتگەیت دەستنیشان کرا وەک «میسیۆنەر» یان «ڕۆشنگەر»ێک بۆ دەسەڵاتی ژێر دەوڵەتی عوسمانی لە ٢٥ی کانوونی یەکەمی ١٨٤٤دا، دوای ئەوەی کە چەن ساڵێک گەڕانی کردبوو بەناو ئەوەی ئێستا بوەتە تورکیا، ئێران، عێراق و ھەندێ بەشی تری ڕۆژھەڵاتی ناوەڕاست. پەیوەندییەکانی ئەو لەگەڵ مەسیحییەکانی ناوچەکەدا سەرتایەکی گرنگی پەیوەندییەکانی ئەوان و کەنیسەی پرۆتستانتیی ئەپیسکۆپی بوو. لە دوو بەرگدا یادەوەرییەکانی سەفەرکردنی بەناو کوردەکان و کوردستاندا نوسیوەتەوە بەناوی «گێڕانەوەی سەفەرێک بەناو ئەرمینیا، کوردستان، پارس و میزۆپۆتامیا».\n^ Southgate, Horatio (1840). Narrative of a Tour Through Armenia, Kurdistan, Persia and Mesopotamia: With Observations Upon the Condition of Mohammedanism and Christianity in Those Countries. Tilt and Bogue.\nوەرگیراو لە «https://ckb.wikipedia.org/w/index.php?title=ھۆراشیۆ_ساوتگەیت&oldid=807389»\nدواجار لە ١٠:٤٢ی ١٠ی تەممووزی ٢٠٢١ دەستکاری کراوە\nئەم پەڕەیە دواجار لە ١٠:٤٢ی ١٠ی تەممووزی ٢٠٢١ نوێ کراوەتەوە.


"هێز و دەزگای دەست ڕۆیشتوو هەیە ڕێگا نادات یاساكان جێبەجێ بكرێن" | ROJnews\n"هێز و دەزگای دەست ڕۆیشتوو هەیە ڕێگا نادات یاساكان جێبەجێ بكرێن"\nدووشەممە, 2 ديس 2019 - 15:08\nئەندامێكی پەرلەمانی هەرێمی كوردستان ڕایدەگەیەنێت، هێزو دەزگای دەستڕۆیشتوو لەهەرێم هەیە ڕێگا نادات یاساكان جێبەجێ بكرێن و لە خاڵە سنورییەكانیش كۆمپانیا هەیە بەناوی حكومەتەوە پارە وەردەگرێت.\nئەمڕۆ بەمەبەستی گفتوگۆكردن لەسەر یاسای "چاودێری و پەرەپێدانی بەرهەمی ناوخۆیی عێراقی"، شاندێكی لقی هەولێری یەكێتی هاوردە و ناردنكارانی هەرێمی كوردستان سەردانی پەرلەمانی هەرێمی کوردستانی كرد و لیژنەی دارایی و کارووباری ئابووری کۆبوەوە.\nشیركۆ جەودەت، ئەندامی لیژنەی دارایی و کارووباری ئابووری لە پەرلەمانی هەرێمی كوردستان، لە كۆنگرەیەكی ڕۆژنامەنووسیدا ڕایگەیاند، ئەمڕۆ لەگەڵ نوێنەرانی ژووری بازرگانی وئەو سەندیكا و یەكێتیانەی كە نوێنەرایەتی كارگە و بەرهەمە خۆماڵییەكان دەكەن كۆبووینەوە، بۆ ئەوەی یاسای پاراستنی بەرهەمە خۆماڵیەكان تێروتەسەل بكەین لەگەڵ ئەوان، چونكە ئەوان لەواقعی كێشەكانی خۆیان دەزانن.\nوتیشی: چەند خاڵێكی مەترسیدارمان ئاشكراكردووە كە ڕێگرن لەبەردەمی پاراستنی بەرهەمی خۆماڵی كە هەندێكیان پەیوەندییان بەعێراقەوە هەیە و بەشێكیش پەیوەندیان بە یاساكانی تایبەت بە پاراستنی بەرهەمە خۆماڵییەكان هەیە، ئەوەشیخستەڕوو کە لەهەرێم هێز هەیە لەڕێگای كۆمپانیاوە بەناوی وەزارەتەوە بەشێوەی نایاسایی ٤۰۰ دۆلار لە بارهەڵگرەكان وەردەگرن، لەخاڵە سنورییەكان كە هیچ پەیوەندییەكیان نیە بەحكومەتەوە.\nئاماژەی بۆئەوەشكرد، بەداخەوە لەهەرێمی كوردستان سەروەری یاسا لەبەردەم پرسیاری گەورەدایە، تەنها لە ۳۰٪ یاساكانی پەرلەمانی هەرێمی كوردستان جێبەجێ دەكرێت، چونكە هێزو كۆمپانیا و دەزگای دەست ڕۆیشتوو هەیە ڕێگا نادات یاساكان جێبەجێ بكرێن.\nلای خۆشیەوە گیلان حاجی سەعید، سەرۆكی لقی هەولێری یەكێتی هاوردە و ناردنكارانی هەرێمی كوردستان ڕایگەیاند، گفتوگۆمان كرد لەسەر یاسای ژمارە ۱۱ی ساڵی ۲۰۱۰ی پاراستن و پشتیوانی بەرهەمی ناوخۆ، ئەمانە پرسی گرنگن چونكە كێشەكان ڕووبەڕووی ئێمە دەبێتەوە، ئێمەش گیروگرفتەكانی خۆمان خستەڕوو و ڕەخنەكانی خۆشمان لەسەر یاساكە خستەڕوو.


خواردنەكەی مزگەوتی گەورەی سلێمانی بەرناكەوێت |\nHome سەرەکی خواردنەكەی مزگەوتی گەورەی سلێمانی بەرناكەوێت\non: ئازار 15, 2018 In: سەرەکی, کۆمەڵایەتی, گشتیNo Comments\nڕۆژانە هەزار كەس نان دەخۆن\n״لە دوو مەنجەڵی خۆمدا بەشی خۆم و ماڵەوە چێشتم دەدەنێ. خواردنی خۆشمان ئەمەیە كە لە چێشتخانەی مزگەوتی گەورە وەری دەگرم״، ئەمە قسەی ئافتاو سەعید، تەمەن 58 ساڵە، كە لە ڕۆژێكی هەینیدا بە دوو مەنجەڵی بەتاڵ لەنێو ڕیزی ژناندا ڕاوەستابوو بۆ وەرگرتنی خواردنی سەفەری.\nهەموو ڕۆژێك لە چێشتخانەی بێبەرانبەری مزگەوتی گەورە لەنێو هۆڵێكی گەورەدا خواردن پێشکه‌ش ده‌کرێت، كە ڕووبەری 600 مەتر دووجایە، 20 مێزی ئەلەمنیۆم بە درێژیی هەشت مەتر و بەرزیی یەك مەتر درووست كراوە، بە چوار دەوری دیوارەكانیشدا ڕەفەی هەڵواسراو درووست كراوە بۆ ئەو كەسانەی كە حەز ناكەن لەسەر كورسی نان بخۆن.\nئافتاو، بۆ ״ئاژانس״ وتی: ״ڕۆژانە بۆ وەرگرتنی خواردن سەردانی ئەم مزگەوتە دەكەم، چوار كچم هەیە و بژێویی ژیانمان لەسەر هاوكاریی خێرخوازان و وەرگرتنی مووچەی خانەنشینیی هاوسەرەكەمە، ئەوانەی لێرە كار دەكەن زۆر بە ڕێزەوە هەڵسوكەوت دەنوێنن، لێرە وەك میوان سەیر ناكرێم״.\nبە پێی زانیارییەكانی ״ئاژانس״ لەو شوێنەدا ڕۆژانە زیاتر لە هەزار كەس نانی تێدا دەخوات، لە لایەن شێخ سالاری حەفیدەوە سەرپەرشتیی دەكرێت، شێخ سالار لە نەوەی كاك ئەحمەدی شێخە، ئەو خواردنە لە لایەن ستافێكی تایبەتەوە، ئامادە دەكرێت، لە مانگی ڕەمەزانیشدا ئێواران و نیوەڕۆیان بێبەرامبەر و بەبێ لەبەرچاوگرتنی (ڕەگەز، تەمەن، دین، نەتەوایەتی) ڕۆژانە خواردن پێشكەش میوانەكان دەكرێت.\nئەو خواردنەی لە مزگەوتی گەورەی سلێمانی پێشكەش، دەكرێت، بە بێبەرامبەرە و هیچ پاره‌یەك لە كەس وەرناگیرێت و هەموو دەتوانن، لێی سوودمەند بن.\nڕۆژانی هەینی بە سەدان كەس لە ژن و پیاوی تەمەن جیاواز، لە كاتژمێر 10ی سەرلەبەیانی تاكو 2ی پاشنیوەڕۆ لە بەردەم چێشتخانەكەدا ڕیز دەبەستن بۆ وەرگرتنی خواردن، كە هەندێكیان لەبەر هەژاری و هەندێكی تر وەك خۆیان دەڵێن ״وەك پیرۆزیی شوێنەكە״ سەردان دەكەن.\nلەو چێشتخانەیەدا كە لە تەنیشت هۆڵی نانخواردنەكەیە، هەشت ژن خەریكی كاری چێشتخانەن، چوار پیاو بە سینی خواردنەكان دەهێننە پێشەوە و هەر كەسە و قاپێك و سەمونێك هەڵدەگرێت و دەچێتە هۆڵی تایبەت بە نانخواردن، لە دیوی دەرەوەی چێشتخانەكە دەرگای دووەمی مزگەوت كە دەكەوێتە سەر شەقامی كانێسكان، پیاوان كە زۆربەیان كاسبكاری ناوبازاڕن ڕیز دەبەستن بۆ وەرگرتنی خواردن، سێ پۆلیس كاری ڕێكخستن و پاراستنی هێمنیی شوێنەكە دەكات.\nمێژووی ئەم چێشتخانەیە دەگەڕێتەوە بۆ زەمانی كاك ئەحمەدی شێخ كە ئەوكات چێشتخانەیەكی تایبەت بە هەژارانی تێدا درووست كردووە، تاكو ساڵی 1953 لە پاش وەفاتی حەپسەخانی نەقیب چێشتخانەكە كۆتایی هات، دواتر لە ساڵی 1991 شێخ سالاری حەفید لەسەر ئەركی خۆی جارێكی تر چێشتخانەی مزگەوتەكە بنیات دەنێتەوە.\nكاك ئەحمەدی شێخ لە ساڵی 1208ی، كۆچی لە سلێمانی لە دایك بووە و لە ساڵی 1305 لە هەمان شار كۆچی دوایی كردووە، كاك ئەحمەد كوڕی شێخ مەعروفی نۆدێیە، زانای ئایینی و ئەهلی تەریقەتی قادرییە. كە ئەم ڕێبازە دەگەڕێتەوە بۆ شێخ عەبدولقادری گەیلانی لە ساڵانی 1079- 1116 ز درووست بووە، ناوبراو لە تەمەنی 90 ساڵیدا كۆچی دوایی كردووە.\nحەپسەخانی نەقیبیش، ساڵی ١٨٩١ لە دایك بووە و لە ساڵی ١٩٥٣ كۆچی دوایی كردووە، ژنێكی سیاسەتوان و خێرخواز و چالاكی مافی ژنانی بوو. ئەو ئامۆزای شێخ مەحموودی حەفید و ھاوسەری شێخ قادری حەفید (برای شێخ مەحموود) بوو.\nحاجی عەلی قادر تەمەن 70 ساڵ، یەكێكی ترە لەو كەسانەی كە زۆر ڕۆژ سەردان دەكات بۆ وەرگرتنی خواردنی سەفەری، وەك خۆی دەڵێت: ״زرووفەكە گرانییە، خواردنەكەیان پاك و خاوێن و خۆشە، ماڵم لە گەڕەكی كانێسكانە، هەموو ڕۆژێك دێم نوێژەكەم بە كۆمەڵ دەكەم، دواتر خواردن بۆ خۆم و مناڵەكانم وەردەگرم، خوا خێری ئەو كەسانە بنووسێت كە ئەم چاكە گەورەیە دەكەن״.\nڕۆژ نا ڕۆژێك هەشت پیاو لەگەڵ چوار ژنی باڵاپۆش بە كاری چێشتخانەوە خەریك دەبن، دوانیان وەستای چێشتلێنانن، كە لە مەنجەڵی گەورەدا خواردنەكان ئامادە دەكەن، دوانی تریش تەنها كاریان پاككردنەوەی قاپ و شۆردنی چێشتخانە و هۆڵی نانخواردنە، لە كۆی ئەو هەشت كەسە تەنها دوانیان وەك خزمەتگوزار لە لایەن وەزارەتی ئەوقاف دامەزراون و خزمەت دەكەن، بە قسەی خۆیان ئەوانی تر خۆبەخشن.\nمزگەوتی گەورەی شاری سلێمانی، لەسەر بڕیاری سوڵتان عەبدولحەمید، لە ساڵی 1784 زایینی لە سەرەتای بنیاتنانی شار بە ماوەی 13 ساڵ بە پشتی وڵاغ و عەرەبانەی دەستی درووست كراوە، كە بەناوبانگترین و گەورەترین مزگەوتی شارەكەیە، شوێنی جوگرافیای مزگەوتەكە دەكەوێتە ناوەڕاستی سەنتەری ناو بازاڕی شار، یەكەم مامۆستای ئەم مزگەوتە شێخ مارفی نۆدێ بووە، تەرمی هەریەك لە كاك ئەحمه‌دی شێخ و شێخ محموودی نەمر لەناو مزگەوتەكە نێژراون، ڕۆژانە بە سەدان كەس سەردانی مزگەوتی گەورە دەكات .\nفاتمە ساڵح ئەحمەد، تەمەن 52 ساڵ، وەك خۆی وتی ماوەی 20 ساڵە لەو چێشتخانەیەدا خەریكی خواردندرووستكردنە، بۆ ״ئاژانس״ وتی: ״ئەو ڕۆژانەی كە سەرەی من و ئەو سێ كەسەی ترە، كاتژمێر حەوتی سەرلەبەیانی دێین بۆ مزگەوت، زۆر ئاسوودەین كە دەتوانین دڵی خەڵك خۆش بكەین، لە هەفتەیەكدا سێ رۆژ شلەوبرنج و گۆشتە، لە ڕۆژانی تر نۆكاو، ساوەر، گەنمەكوتاو، شۆربای نیسك بە سەمونەوە دەدەین بە میوانەكانمان״.


ژیان | هونەر | له باره‌ی فه‌لسه‌فه‌ی هونه‌ره‌وه\nله باره‌ی فه‌لسه‌فه‌ی هونه‌ره‌وه\n2021-03-15 | 515 جار خوێندراوەتەوە\nكتێبی فه‌لسه‌فه‌ی هونه‌ر یه‌كێكه له‌و كتێبه دانسقانه‌ی، كه له‌دوای كتێبه ده‌گمه‌نه‌كه‌ی دكتۆر «كه‌مال مه‌مه‌ند میراوده‌لی» به‌ناوی [فه‌لسه‌فه‌ی جوانی و هونه‌ر – ئیستاتیكا]، كه له‌ساڵی (1979) له لایه‌ن زانكۆی سلێمانییه‌وه چاپ و بڵاوكرایه‌وه، ئه‌وا ده‌كرێت بڵێین ئه‌م كتێبه‌ی دكتۆر «محه‌مه‌د كه‌مال» به دووه‌م سه‌رچاوه‌ی كوردی فه‌لسه‌فی داده‌نرێت له‌ڕووی ڕاڤه و شرۆڤه‌ی هونه‌رییه‌وه. كه له دوو توێی كتێبێكی (250) لاپه‌ڕه‌ی نیو ئه‌ی فۆڕدا له لایه‌ن ده‌زگای چاپ و په‌خشی سه‌رده‌م له ساڵی (2017) به چاپێكی جوان و پاك خراوه‌ته به‌رده‌ست خوێنه‌ری كورد .\nشایانی باسه، دكتۆر «محه‌مه‌د كه‌مال» نه‌خشێكی جوانی له بواری فه‌لسه‌فه‌دا هه‌یه و دواتر له‌م كتێبه‌دا به وردی تیشكی خستۆته سه‌ر هونه‌ر و بیركردنه‌وه‌ی فه‌لسه‌فیانه. له‌هه‌مانكاتیشدا ڕاڤه‌ی چه‌ندین بۆچوون و تیۆری فه‌یله‌سوفه‌كانی كردووه و به وردی له‌سه‌ریان ڕاوه‌ستاوه. ئیدی هه‌ر له‌و سۆنگه‌یه‌وه ده‌كرێت ئاماژه به‌وه بكه‌ین، كه تێگه‌یشتن له واتای هونه‌ر پێویستی به ده‌رخستنی (چییه‌تی)ـی هونه‌ر هه‌یه. بۆ ده‌رخستنی ئه‌م چییه‌تییه‌ش ده‌بێت ئه‌و خه‌سڵه‌ته بنه‌ڕه‌تییه دیاری بكرێت، كه به‌رهه‌مێك ده‌كات به هونه‌ری و یه‌كێكی دی به ناهونه‌ری. هه‌ڵبه‌ته چالاكی هونه‌ری له مێژوودا پێش چالاكی بیركردنه‌وه‌ی فه‌لسه‌فییانه و ته‌نانه‌ت بیركردنه‌وه له هونه‌ریش ده‌كه‌وێت. وه‌كو ده‌زانرێت مرۆڤ، پێش دامه‌زراندنی شارستانییه‌ت و سه‌رهه‌ڵدانی بیركردنه‌وه‌ی فه‌لسه‌فیانه، له‌سه‌ر دیواری ئه‌شكه‌وته‌كان وێنه‌ی ئاژه‌ڵی كێشاوه، به‌ڵام نه‌یتوانیوه له واتای ئه‌و چالاكییه تێبگات و ڕاڤه‌ی بۆ بكات. ئیدی له‌گه‌ڵ په‌یدابوونی بیركردنه‌وه‌ی فه‌لسه‌فیدا، به‌تایبه‌تی له سه‌رده‌می ئه‌فلاتونه‌وه، واتای ئه‌و چالاكییه‌ی به هونه‌ر داده‌نرێت و بووه به بابه‌تی توێژینه‌وه .\nشایانی باسه، له‌م كتێبه‌دا تیشك خراوه‌ته سه‌ر چه‌ندین بیرۆكه‌ی بیرمه‌ندان و له نێویشیاندا [ئه‌فڵاتون، ئه‌رستۆ، شۆپنهاوه‌ر، كانت، هیگڵ، هایدگه‌رو چه‌ندانی تر...] هه‌روه‌ها له به‌شی یه‌كه‌می ئه‌م كتێبه‌دا دكتۆر «محه‌مه‌د كه‌مال» ئاماژه‌ی به‌وه داوه، كه هونه‌ر له‌پێش فه‌لسه‌فه‌وه له‌نێو كۆمه‌ڵدا سه‌ری هه‌ڵداوه. كه‌واته مرۆڤی سه‌ره‌تایی پێش پرسیاركردن سه‌باره‌ت به واتای بوون و بیركردنه‌وه له‌و واتایه، له سه‌ر دیواری ئه‌شكه‌وته‌كان وێنه‌ی كێشاوه. به‌ڵام بۆ یه‌كه‌مجار له فه‌لسه‌فه‌دا ئه‌م چالاكییه هونه‌رییه بایه‌خی پێ دراوه و فه‌یله‌سوفه‌كان هه‌وڵیان داوه له واتای هونه‌ر تێبگه‌ن. ئیدی پێش «ئه‌فلاتون» هونه‌ری شێوه‌كاری و شانۆنامه و شیعر هه‌بووه، به‌ڵام ئه‌م فه‌یله‌سوفه یه‌كه‌م بیریاره له‌واتای ئه‌م چالاكییه و چه‌مكی جوانی كۆڵیبێته‌وه و پاش ئه‌و «ئه‌ریستۆ» نووسراوێكی به‌ناوی (شیعر) بۆ هونه‌ری شیعر و شانۆنامه ته‌رخان كردووه. هه‌روه‌ها له‌م كتێبه‌دا سه‌رهه‌ڵدان و گه‌شه‌كردنی بیركردنه‌وه‌ی فه‌لسه‌فیانه، كه به فه‌لسه‌فه‌ی هونه‌ر، یان ئیستاتیك ناسراوه، شی ده‌كاته‌وه و بۆچونی چه‌ندین فه‌یله‌سوف باس ده‌كات، تاكو په‌یوه‌ندی نێوان بیركردنه‌وه‌ی فه‌لسه‌فیانه و هونه‌ر دیاری بكات. له‌گه‌ڵ ئه‌وه‌شدا ئه‌م كتێبه تیشكی خستۆته سه‌ر ته‌كنه‌لۆجیا و كۆتایی هونه‌ر، ڕه‌خنه له‌سه‌ر تێگه‌یشتنی «هایدگه‌ر» بۆ هونه‌ر، هونه‌ر و به‌رده‌وامبوونی ڕاستی، په‌یوه‌ندی «هایدگه‌ر» به هونه‌ره‌وه، هونه‌ر و جیاوازی، چوار چه‌مكه‌كانی مرۆڤ، ئاسمان، زه‌وی و خواكان، له كۆتایی كتێبه‌كه‌شدا دكتۆر «محه‌مه‌د» له‌سه‌ر دوا قۆناخی تازه‌گه‌ری و سه‌ره‌تایه‌كی نوێ ڕاوه‌ستاوه .\nئیدی بۆ تێگه‌یشتن له سه‌رهه‌ڵدانی جیاوازی دكتۆر «محمد» بۆ سێ بنه‌مای (بوون، ڕاستی و جوانی) ده‌گه‌ڕێنێته‌وه، كه هونه‌ر ده‌خاته سه‌ر زه‌مینه‌ی بیركردنه‌وه‌ی ئۆنتۆلۆجییانه و ئه‌ركی ده‌رخستنی ڕاستی پێی ده‌دات. هه‌ر له‌م تێگه‌یشتنه‌وه (جوانی)ـی كاری هونه‌ری ده‌بێت به ده‌رخستنی ڕاستی بوون. بۆیه ده‌رخستنی ڕاستی بوون، یان جوانی كاری هونه‌ری له نێوان كاره هونه‌رییه‌كه‌دایه و به‌هایه‌كی خۆیی نییه، له چاوی بینه‌ردا نییه. به‌ڵام ده‌كرێت ئه‌و ڕاستییه جیاواز ببینرێت و ڕاڤه‌ی جۆراوجۆری بۆ بكرێت. هۆكاری سه‌رهه‌ڵدانی ئه‌م جیاوازییه له شێوازی ده‌ركه‌وتنی ڕاستییه‌كه‌دایه بۆ بینه‌ر. دروسته (جوانی) له نێو كاری هونه‌ریدایه، به‌ڵام ئه‌و جوانییه، كه له ده‌ركه‌وتنی ڕاستی بوندایه، ده‌بێت بناسرێت، ئه‌گینا نابێت به ڕاستیه‌كی ده‌ركه‌وتوو. ئیدی ده‌ركه‌وتن هه‌میشه ئاشكرابوونی ڕاستی بوونی هه‌بوویه‌ك، یان ڕوداوێكه بۆ (ئاگامه‌ندی) و ئاگامه‌ندیش ڕۆشنایی ده‌خاته سه‌ر. لێره‌دا ئاگامه‌ندی خۆیه‌كی «دێكارت»ـی و هه‌بوویه‌كی ڕه‌های فه‌لسه‌فه‌ی «هیگڵ» نییه و بوونی ئاگامه‌ندانه‌ی مرۆڤ، یان (دازاین)ـه، كه له نێوان جیهاندا هه‌وڵی ناسینی ڕاستی بوون ده‌دات و ڕاستی بونیش ته‌نها بۆ ئه‌و خۆی ده‌رده‌خات. بوون به‌رده‌وام له‌گه‌ڵ دازاییندا له نێو كایه‌ی خۆده‌رخستن و خۆشاردنه‌وه‌دایه، له شێوازی جۆراوجۆردا خۆی ده‌رده‌خات و خۆی ده‌رناخات. بوونی دازاین ده‌بێت به پێشمه‌رج بۆ ڕاستی و ڕاستیش ده‌بێت به پێكهاته‌ی ئۆنتۆلۆجیانه‌ی دازاین. ئه‌مه‌و چه‌ندین بابه‌تی به‌پێز له‌نێو ئه‌م كتێبه‌دا جێی گرتووه و شایه‌نی خوێندنه‌وه‌یه.


هەپەگە؛ گەریلا لە بەرواری باڵا گورزی قورسیان لە سوپای توركیا وەشاند - تۆڕی میدیایی خەڵک\nهێزەكانی پاراستنی گەل ڕایدەگەیەنێت، گەریلاكانی هەپەگە لە دەوروبەری گوندەكانی هرۆرێ و كەستا لە ناوچەی بەرواری باڵا گورزی قورسیان لە سوپای توركیا وەشاند، كە دەیانویست بچنە ناو هەرێمی مەتینا.\nهێزەكانی پاراستنی گەل ( هەپەگە ) لە ڕاگەیەنراوێكدا بڵاویكردەوە ، سوپای توركیا كاتژمێر 8ی شەوی ڕابردوو هێرشی بۆسەر هەرێمی مەتینا لە هەرێمەكانی پاراستنی مەدیا دەستپێكرد و ویستی سەربازەكانی لە چیاكانی دەرار، كۆردینە و ستونا لە زەندورا دابەزێنێت، هەروەها لە ڕێگەی زەمینیشەوە دەستی بە هێرش كرد.\nئاماژەبۆ ئەوەشكراوە، كە هێزەكانی سوپا دوای هێرشی ئاسمانی بۆسەر ناوچەكانی دەرار، كۆردینە و ستونا لە زەندورا سەربە هەرێمی مەتینا، بە هیلیكۆپتەری كۆبرا و سكۆرسكی ئەو ناوچانەی بە چڕی بۆردوومانكرد.\nئەوەشخراوەتەڕوو، كە كاتێك سوپای توركیا ویستی سەربازەكانی لە زەندورا دابەزێنێت ، لەلایەن گەریلاكانی هەپەگەوە كرایە ئامانج و نەیانتوانی سەربازەكانیان دابەزێنن.\nئاشكراشیكردووە، كە گەریلاكانی هەپەگە لە پشت گوندەكانی هرۆرێ و كەستا لە ناوچەی بەرواری باڵا گورزی قورسیان لە سوپای توركیا وەشاندووە كە ویستوویانە بەرەو مەتینا بچن، سوپاش نەیاتوانی پێشڕەوی بكەن، بۆیە ناوچەكەیان تۆپباران و بۆردوومانكرد.\nخەڵك هێزەكانی پاراستنی گەل ڕایدەگەیەنێت، لە چالاكییەكی سەركەوتوودا بە فڕۆكەی بێفڕۆكەوان ، بنكەیەكی سوپای توركیا لە ناوچەی چەلێ، بۆردومان كردوە.…\n25 شوبات 2021 6.00 pm\nخەڵك هێزەكانی پاراستنی گەل ڕایدەگەیەنێت، فڕۆكە جەنگییەكانی توركیا لە پێنج ڕۆژدا، نزیكەی ٢٠جار ناوچەكانی هەرێمی…


نرخی ئەمپێری مۆلیدەی ئەهلی بۆ مانگی 9 ئەیلول دیاری كرا\nنرخی هەر كاتژمێرێك ئەمپێری كارەبای مۆلیدەی ئەهلی بۆ مانگی ئەیلول لەسلێمانی (42) دینار دەبێت، هاوكات خشتەی پێدانی كارەبای مۆلیدە ئەهلییەكان لە سنوری پارێزگای سلێمانی بۆ مانگی تشرینی یەكەم دیاریكرا.\nئاوێنە: بەپێی راگەیەندراوێكی قائیمقامیەتی سلێمانی، بەمەبەستی دیاریكردنی نرخی كارەبای مرلیدە ئەهلییەكان ئەمڕۆ چوارشەممە 2019.10.2 ئاوات محەمەد، قائیمقامی سلێمانی لە دیوانی قائیمقامیەتی سلێمانی لەگەڵ نوێنەری بەڕێوەبەرایەتییەكانی دابەشكردنی كارەبا، ئاسایشی ئابوری، چاودێری بازرگانی و لیژنەی مۆلیدە ئەهلییەكانی سەربەلیژنە هاوبەشەكانی قائیمقامیەتی سلێمانی كۆبوەوە.\nراگەیەندراوەكە هێمای بۆ ئەوە كردوە كە لەكۆبونەوەكەدا نرخی كاتژمێرێك ئەمپێری مۆلیدەی ئەهلی بۆ مانگی ئەیلول بە (42) دینار دیاریكرا و موەلیدەكانیش بەتێكڕایی لەنێوان (50) بۆ (70) كاتژمێر كاریان كردوە، بەوەش نرخی یەك ئەمپێر كارەبا لە نێوان (2) هەزار بۆ (3) هەزار دینار دەبێت.\nئەوەشی خستۆتەڕو كە خشتەی پێدانی كارەبای مۆلیدە لە مانگی تشرینی یەكەم، بەم جۆرە دەبێت: لە كاتژمێر 10ی پێشنیوەڕۆ بۆ كاتژمێر 2ی شەو لە ئامادەباشیدا دەبن، هەر كاتێك كارەبای نیشتمانی بڕا پێویستە كارەبای مۆلیدە بۆ هاوڵاتیان دابین بكەن.\nهەوروەها جەخت لەو خاڵە كراوەتەوە پێویستە پاش كوژانەوەی كارەبای نیشتمانی (10) خولەك زیاتر بەسەر دابینكردنی كارەبای مۆلیدە تێنەپەرێت، بەپێچەوانەوە، سەرپێچیكار روبەروی یاسا دەكرێتەوە.\nڕونکردنەوه‌ی حكومه‌ت لەبارەی قەرزو ئیلتیزاماتە داراییەکانی هه‌رێمی كوردستان \nنرخی دراو له‌كاتی كردنه‌وه‌ی بازاڕ


کوردیپێدیا - ئاڤدەل سیتۆ تاهیر سلێمان\n✌ ئاڤدەل سیتۆ تاهیر سلێمان | پۆل: شەهیدان | زمانی بابەت: 🏳 کوردیی ناوەڕاست\nئاڤدەل سیتۆ تاهیر سلێمان\n(1953/ دهۆک/ زاخۆ – پێشمەرگەی لیژنەی ناوخۆی زاخۆ)، لە ڕۆژی (25-05-1984)دا بە برینداری لە شەڕێکدا لە (بالولە - باتوفە) بەدیل گیرا، دواتر لە ڕۆژی (04-12-1985) لە زیندانی ئەبوغرێب لە سێدارە دراوە.\n1. 👁 04-12-1985\n2. 👁 25-05-1984\n➕ ئەم بابەتە لەلایەن: (مانو بەرزنجی)ەوە لە: Jun 9 2015 8:28PM تۆمارکراوە\n✍ ئەم بابەتە بۆ دواجار لەلایەن: (بەڕێوەبەری سیستم)ەوە لە: Jan 21 2017 1:25PM باشترکراوە\n👁 ئەم بابەتە 9,258 جار بینراوە\n📊 ئامار بابەت 379,053\nفایلی پەیوەندیدار 46,628


نووچە نێت | ڕاستگۆیی بێ لایەنی| مانگی رابردوو نزیکەى دوو ملیۆن گه‌شتیار سه‌ردانی توركیایان كردووه\nمانگی رابردوو نزیکەى دوو ملیۆن گه‌شتیار سه‌ردانی توركیایان كردووه\nDecember 2021 25 - 22:10:03\nبه‌گوێره‌ی ئاماره فه‌رمییه‌كانی توركیا، له نۆ مانگی رابردوو یه‌ك ملیۆن و (800) هه‌زار گه‌شتیار سه‌ردانی ئه‌و وڵاته‌یان كردووه، وه‌زیری گه‌شتوگوزاری توركیاش رایگه‌یاند، "ده‌مانه‌وێت داهاتی ئه‌و كه‌رته‌مان بگاته نزیكه‌ی (35) ملیار دۆلار."\nئه‌مرۆ شه‌ممه (25)ی كانوونی یه‌كه‌می (2021) ماڵپه‌ڕی (عه‌ره‌بی 21) بڵاویكرده‌وه، به‌گوێره‌ی داتا فه‌رمییه‌كانی توركیا ژماره‌ی گه‌شتیاری وڵاتان بۆ توركیا مانگی رابردوو گه‌یشته ملیۆنێك و (800) هه‌زار كه‌س، محه‌مه‌د نووری ئه‌رسه‌وی وه‌زیری گه‌شتوگوزاری توركیا رایگه‌یاند، "دەمانه‌وێت له ساڵی داهاتوو داهاتی كه‌رتی گه‌شتیاری بگه‌ینینه (34) ملیار و (500) ملیۆن دۆلار."\nسه‌باره‌ت به داهاتی ئه‌و كه‌رته له ساڵی رابردوو وه‌زیری گه‌شتوگوزار ئاشكرای كرد، "ساڵی رابردوو داهاتی ئه‌و كه‌رته (12) ملیار دۆلار بووە، بۆ ئه‌مساڵ پلانمان هه‌بوو ئه‌و بڕه به‌ڕێژه‌ی له (100%) زیاد بكه‌ین، به‌ڵام له‌گه‌ڵ كۆتایی هاتنی ساڵ ئه‌سته‌مه بتوانین ئه‌و رێژه‌یه به‌ده‌ست بهێنین."\nده‌رباره‌ی ساڵی (2019)ش گوتی، "به‌ر له‌هاتنی په‌تای كۆڕۆنا داهاتی گه‌شتیاری ژماره‌ی پێوانه‌یی تێپه‌ڕاند، (51) ملیۆن و (700) هه‌زار كه‌س سه‌ردانی توركیایان كرد، داهاتی ئه‌و ساڵه‌مان (34) ملیار و (500) هه‌زار دۆلار بوو، له‌و قۆناغه‌ش ئامانجی سه‌ره‌كیمان به‌ده‌ستهێنانی ئه‌و رێژه‌یه‌یه."